text:
पूर्वाचल भोजपुरी महासभा के मुख्य संरक्षक अशोक श्रीवास्तव के संयोजन में गाज़ियाबाद में पहिला बेर एगो भोजपुरी कवि सम्मलेन क आयोजन भइल. कवि सम्मेलन के अध्यक्षता वरिष्ठ कवि राजकुमार सचान ”होरी” आ संचालन भोजपुरी के लोकप्रिय कवि मनोज भावुक कइलन. एह सम्मेलन के मुख्य अतिथि रहलन हिन्दी-भोजपुरी के सुप्रसिद्ध अभिनेता महाभारत के द्रोणाचार्य सुरेन्द्र पाल सिंह आ विशिष्ठ अतिथि रहलें नवल कान्त तिवारी, निदेशक उत्तर प्रदेश राज्य सूचना केंद्र.
.
कवि सम्मेलन क शुरुआत सिवान से पधारल गीतकार सुभाष चन्द्र यादव अपना सरस्वती वन्दना से कइलन. फेर “चिरई-चुरुमन सब जल बिनु तरसे ..काहे नाहीं पनिया बदरा से बरसे ..” गीत गा के शुरूए में मंच के ऊंचाई दे दिहलें. गीतकार-व्यंग्यकार मोहन द्विवेदी आपन रचना ”जेब” सुना के आजु क सामाजिक-राजनीतिक विसंगतियन पर करारा चोट कइलें. “…. देश क पैसा हव देश क जेब में, चाहे आप क जेब में चाहे हमरे जेब में ..” वयोवृद्ध कवि गिरधारी करूण चइता सुनवलन त तारकेश्वर मिश्र राही भ्रूण ह्त्या पर गीत सुना के सभके सोचे विचारे पर मजबूर कर दिहलन. हास्य कवि बादशाह तिवारी प्रेमी भोजपुरी क कुछ अइसे परिभाषित कइलन “– जे बोली समझी एकरा के सट जाई उ लासा नीयर / एतना मीठ कहाँ कवनो हमरी भोजपुरी भाषा नीयर .” युवा कवि अनूप पाण्डेय एकांत किसानन के दर्द को उकेरत सुनवलन “– किसान के कफनो भर के ताकत नइखे..रूई में, कपास में .” भोजपुरी हास्य के महाकवि कुबेर नाथ मिश्र विचित्र सत्ता क हालात पर व्यंग्य कइलन – “ऊपर महिला, नीचे महिला, बीचे मरद चंपाइल बा, हे भगवान बुझाते नइखे कवन ज़माना आइल बा .”. मुकेश श्रीवास्तव मुकेश मनई के विवशता कुछ अइसे सुनवलन – “कुकुरा के डांट सहे, सियरा के रोब/ हई शेरवा त साचहूँ लाचार हो गइल. ” युवा ग़ज़लकार मनोज भावुक आपन शेर पढ़े – “मन के धृतराष्ट्र के आँखिन से सभे देखत बा/ भीम असली ह कि लोहा के, चिन्हाते नइखे… बर्फ हs, भाप हs, पानी हs कि कुछुओ ना ह s / जिन्दगी का हवे, ई राज बुझाते नइखे ” .गोरखपुर से आइल कवयित्री शैलजा सिंह के गाँव याद आइल आ सुनवली – “अकेलापन भइल जब भी हमें उ गाँव याद आइल”. डा० रचना, पी के सिंह आ तरल जी समेत कई अउरी कवि लोग आपन समसामयिक रचना आ गीत-ग़ज़ल सुना के सुनेवालन के मोह लिहल. फेर वरिष्ठ कवि राजकुमार सचान ”होरी” के अध्यक्षीय भाषण आ काव्य पाठ क बाद पूर्वाचल भोजपुरी महासभा के मुख्य संरक्षक आ संयोजक अशोक श्रीवास्तव सभकर धन्यवाद ज्ञापित करत कहलन कि एह भोजपुरी कवि सम्मेलन क परम्परा हमरा भर जिनिगी जारी रही आ हर साल दिवाली क आसपास गाज़ियाबाद में एकर बड़हन आयोजन होत रही.
(स्रोत – मोहन द्विवेदी)


c: text/html

text:
– कामता प्रसाद ओझा ‘दिव्य’
अन्हरिया….. घोर अन्हरिया…. भादो के अन्हरिया राति. छपनो कोटि बरखा जइसे सरग में छेद हो गइल होखे. कबहीं कबहीं कड़कड़ा के चमकि जाता त बुझाता जे अबकी पहाड़ के छाती जरूरे दरकि जाई. मातल पिअक्कड़ अस झूमि झूमि अन्हड़, गाछ-बिरिछि पर आपन मूँड़ी पटकत बा. जीये के आखिरी लालसा ले ले गाछ-बिरिछि लोग ममोराइ-दबोराइ के धरती तक ले चलि आवत लोग आ फेरू से सोझ होखे के कोसिश करता. जिनगी के मोह केकरा नइखे? जब ले साँस तब ले आस. जब-जब अन्हड़ तेज हो जाता, कुटिया बुझातिआ जे उखड़ि के फेंका जाई. छप्परि पर के खर-पात खड़-खड़ाए लागऽ ताड़े स. कबहीं बेआकुल जंगली जीव उजबुजा के चिकरि देत बाड़ें स. किसिम किसिम के, एके में मिलल-जुलल भेयावन आवाज काँपि के अन्हड़ के पागल हँसी में अमा जात बाड़ी स. चारों ओरि भय भरि गइल बा.
अचके में खूब जोर से गरजता जइसे असमान के जाल फाटि गइल होखे आ जाल में अतना दिन से अँटकल सब करह-नछत्तर धरती पर गिरि के टुकी टुकी होके छितरा गइल होखें स आ एने ओने मछरी अस छटपटात होखें स. कुटिया के कोना में पोसल हरिना के बच्चा…. ‘सुकांति’ डर से चिहुँकि जाता आ सुकन्या के देंहि में एकदम सुटुकि जाता. अतना गुल-गुल अतना मोलायम सुकन्या के देंहिं सिहरि सिहरि गइलि आ उनकर नींद एकदम टूटि गइलि….. बरबस ऊ सुकान्ति के गरदन सुहुरावे लागतारी. ओह! एहमें कतना सुख…. एह छन के- सुख के बराबरी काठ-पथल के दसगो जिनगी भी ना करि सके. सुकन्या के मन उचटि गइल. ऊ उठि के कुटिया के दुआरी पर चलि आवतारी. अन्हड़ कम चलत बा बाकी बरखा पहिलहू से जोर हो गइल बा. रहि रहि चमकता-गरजता. अन्हरिया के चदरि पर कहीं कहीं भगजोगनी के फूल खिलि जाताड़ें स.
सुकान्ति के छुअला के सुख सुकन्या के भीतर से जात नइखे- जइसे ई सुख उनका हिरदेया में मरहम अइसन पेहम हो गइल होखे. लेकिन इहाँ त सभ ओरि कठोरता बा, पथल के कठोरता -सुकन्या सोचली. हँ, कठोरता बा…. सब चीज में कठोरता, जिनिगी के डेग-डेग पर सासन… सुकन्या ठठा के हँसऽ तारी. उनुका हँसी से छन भरि खातिर बुझाता जइसे ओह जंगल के पत्ता-पत्ता ठठा के हंस दिहल. महरसि च्यवन के आसरम के सभ कुटिया ओह हँसि से काँपि के रहि जातारी स.
कठोरता…. बारह बरस के कठोरता…. सुकन्या फेरू सोचतारी. उनकर भहूँ चढ़ि जातारी स- आँधि करोध से लाल-लाल. थोरे देरि खातिर उनका बुझाता कि उनकर उमिरि घटि के बारह बरिस पीछे चलि गइलि होखे. फेरू उनका अपना जिनगी के ऊ दिन किताब के पन्ना अइसन उघरि के सोझा चलि आवता, जवना दिन उनका जिनिगी में कठोरता के ई जहर सनाइल रहे.
सोरह बरिस के राजकुमारी सुकन्या ओह दिन कतना अठान डलले रही, अपना पिता राजा सर्याति से, सँगे अहेरि करे जाये खातिर. राजा सर्याति के ऊ एकलौता लइकी रही. एह से राजा के मन आखिर पसीजि गइल. लइकी अबहीं अनबूझ ठहरलि… सोचि के ऊ चले के हुकुम दिहलें. रथ सजाइल, सखी-दासी के लहबरि संगे चललि. राजा सर्याति हाथी पर असवार भइलन आ पाछा-पाछा उनकर लसकरि चललि. जंगल त रहबे कइल ओह दिन ओह जंगल में जइसे रितुराज के सदेह अवतार हो गइल. अहेरि के हाहाकार, हँसी-ठट्टा, गीत आ ढोल-ढमका से बन के कोना-कोना गूँजि गइल. जंगल के गाँछि-बिरिछ् फल-फूल आ पसु-परिन्दा सभ में जइसे बसन्त खातिर एगो मोह आ भीतरे-भीतर एह हलचलि से एक किसिम के संका व्यापि गइल रहे. खाली तपस्वी च्यवन रिसी पर एह हल्ला-गुल्ला के कवनो परभाव ना परल. ऊ पहिलहीं अस अपना धेयान में मगन रहसु. तपस्वी च्यवन… जीयत हड़खारि… हाथ गोड़ बूझा जइसे अलगा से जोड़ि दिहल गइल होखे. …..सुकन्या सोचतारी आ च्यवन रिसी के ऊ रूप इयादि आवते उनकर रोआँ-रोआँ खड़ा हो जात बा.
सुकन्या ओह दिन सेकराहे सिंगार-पटार क के फूल तूरे निकललि रही, अकेले. जंगल के गाँछ-बिरिछ में जइसे खाली फूले-फल हो गइल रहे…. लाल-पीयर, गुलाबी…. डाढ़ि-पत्ता के नाम-निसान तक ले ना रहे. ऊ कवनो गीत गुनगुनाए लगली….. कवन गीत रहे सायद बहुत मन परलो पर उनका ऊ गीत इयादि नइखे पड़त. तबहीं बगल के झूर में से एगो खरहा कूदि के भागल रहे ऊ डेरा के दू-तीन डेग पीछे हटि गइल रही. उनकर पवजेब झुनझुना गइल आ उनकर आँचर फूल के डेहुँगी से अझुरा गइल रहे. ओ घरी छन भरि खातिर उनकर जीव धक दे हो गइल रहे जब ऊ च्यवन रिसी के आवाज पहिले पहिल सुनले रही…. ‘सुकुमारी ! तू के हऊ…. सुकन्या के बुझाइल रहे जइसे आवाज कवनो झुराइल कंठ से निकलल होखे. एकदम सूखल आवाज. आँचर छोड़ के ऊ घूमि के देखली. जीअत हड़खारि…. सिरजना पर खाली दूगो चमकत आँखि…. चमकत ना जरत आँखि. सुकन्या के छन भरि काठ मारि देलसि- पूछले रही- ‘राँवा के हईं’ तपस्वी महाराज?
तपस्वी के ठठरी थोरे कांपल आ एगो आवाज जइसे अपने आप निकलि आइलि- ‘हम तपस्वी च्यवन हईं.’
फेरु च्यवन रिसी के चेहरा के कठोरता कुछ कम हो गइल रहे जइसे पथल पर माखन पोति दिहल होखे- सुकन्या देखली आ जबाब देले रही- ‘हम राजा सर्याति के लइकी सुकन्या हईं.’
सुकन्या के रूप बसंत के रंग आ चारों ओरि किसिम किसिम के फूलन के गंध. च्यवन रिसी के मन के कठोरता पघिल गइलि. बुद्धि पर हिरदेया चाँप चढ़वलसि आ उनका सुकन्या खातिर मोह हो गइल- पूछले रहन ‘सुन्दरी!…. तहार रूप, तहार जवानी हमरा सूखल मन में आज रस के नदी बहा देले बा. ऊ मन, जवना के ज्ञान आ योग से हम छोड़ देले बानी, आजु तहरा रूप पर डोलि गइल. आजु हमरा बुझाइल जे हमार पिआस अबहीं खतम नइखे भइल. हमार पिआस मेंटही के चाहीं. सुन्दरी सुकन्या तूँ हमार पिआस मिटावऽ. तू रिसी च्यवन के आपन पति बनावऽ.’
ई सुनि के सुकन्या लजा गइल रही, लेकिन नतीजा सोचि के उनका देहिं में आगि लागि गइल रहे – सुकन्या च्यवन रिसी के ओह दिन के बात इयादि कइके तनी गंभीर हो जातारी. मन होता कि अब एह बारे में ना सोचती. ऊ कुटिया के दुआरी पर से उठि के अपना आसन पर चलि आवतारी बाकि नींद नइखे आवत. फूही अबहिओं परता. अन्हड़-तूफान खतम हो गइल बा. कुटिया में उनका गरमी मालूम होता. थोरे देरी ले ऊ करवट बदलतारी आ आखिर में फेनु से कुटिया के दुआरि पर आके बइठि जातारी. बिचार के टूटल डोरा फेरू से जुटि जाता.
‘माफ करीं, रिसिराज! सरम के बात बा कि अतहत बड़हन ज्ञानी होके बिना हमरा भविष्य के विचार कइले रावाँ अइसन बात कहतानीं. तनी अपना देंहि के बारे में सोचीं. मन कतनों सपना देखेवाला होखे बाकी देंह में सकती ना होखे त ऊ आदमी बेपांखि के पंछी अइसन होला जवन की असमान में उड़ला के मजा खाली अपना मन में सोचि-सोचि के लेत रहेला, उड़ि के ना. च्यवन अइसन लोक-वेद जाने वाला रिसी एतना बरिस के कठोर-तपस्या कइलो पर अपना पिआस के ना जीति सकल?’
हँसारत के बात बा…. आ सुकन्या ठठा के हँसले रही. सुकन्या के मन करता कि ऊ फेरू एक हाली ठठा के हँससु बाकी मन के ना जाने कवना कोना में कुछ अइसन बा कि खाली एगो लमहर साँस निकल के रहि जाता.
सुकन्या कुटिया के दुआरि पर से दूर तकले तेज नजरि से देखतारी जइसे अन्हरिया के पर्दा के चीरि के ऊ सभ किछु देखि लेवे के चाहत होखसु जवन अन्हरिया के ओह पार रहेला. दुआरि के सोझा वाला देवदार के मोटकी गाँछि पर दूगो भगजोगनी बड़ा तेज बरऽतारी स जइसे च्यवन रिसी के आँखि. सुकन्या के मन परता- च्यवन रिसी के आँखि! अपना सँउसे तेज के अपना आँखिन्ह में उतारि के क्रोध से काँपत रिसी कहले रहन…. ‘सर्याति-पुत्री! जवानी के घमंड में च्यवन रिसी के अतहत बड़हन अपमान. हम छन भरि में आकास-पाताल एक करि सकीलें. तूँ अपना करम के रेख मिटकारे के कोसिस मत करऽ. तहरा हमार पत्नी बनहीं के परी.
सुकन्या के ओकाई आ गइल रहे, ऊ जोर से थुकले रही- आक्….क्…. क्…. थू. आ अपना रावटी में लवटि आइल रही.
एकरा बाद सुकन्या के अपना बाप, राजा सर्याति के चेहरा इयादि परऽता. अहेरि पर आइल सभ दास-दासी, अमला-फैला आ सिपाही-सागिर्द लोग के रोग गरसि ले ले रहे. राति-दिन के बाप-माई आ जिअनी-मुअनी के रोअला-कलपला से राजा सर्याति एकदम निरास आ दुखी हो चुकल रहन. सुकन्या के ऊ छन् इयादि परता त उनका आँखि में से ना मालूम कब से बटोराइल लोर ढरकि जाता, जब उनकर बाप एकदम दीन-हीन होके सुकन्या से रिसी के संगे बिआह कइ के परजा के दुख दूरि करे के कहले रहन. सुकन्या पिता के बात चुप-चाप मानि ले ले रही आ परजा के भलाई खातिर च्यवन रिसी के पत्नी बनि गइल रही. दस के भलाई खातिर- परजा के सुख-सान्ति खातिर अपना देंहि के बलिदान जवानी के हवन…. अपना एह विचार से सुकन्या के हिरदया में बहुत सुख मिलऽता. ऊ सुकांति के गरदन पर दुलार से हाथ फेरे लागतारी. फेरू ना मालूम नींद कब उनका के अपना अँकवारी में भरि लेत बिया.
च्यवन रिसी खूब भिनसहरे पूजा पाठ करसु. सुकन्या के पूजा के सब सरजाम रातिए में ठीक क के राखे के परे. रिसी पूजा वाली कुटिया में सुतसु आ सुकन्या बगलवाली कुटिया में जवना में घर गिरहस्थी के दोसर जरूरी सरजामी धइल रहत रहे. ओह दिन सुकन्या बहुत राति गिरला ले जागल रही एह से उनकर नींद ठीक बेरा पर ना टूटलि. रिसी जब नहा-धोके अइलें आ पूजा वाला घर में ढुकलें त देखताड़े कि हवन-कुंड आ बेदी लिपाइल तक ले नइखे. ऊ करोध से काँप आ चिचिआइ के बोललें- ‘सुकन्या!’ लेकिन सुकन्या त ओंघाइल बाड़ी. रिसी के पुकार सुनसान जंगल में गूंजि के रहि जात बिया. हाथ में कमंडल लेले आ खीसी भूत भइल च्यवन रिसी लमहर डेग डालत सुकन्या के कुटिया का ओरि चलि आवताड़ें. खंड़ाऊं के चटर चटर आवाज सँउसे जंगल में भय भरि देता. ऊ सुकन्या के कुटिया के दरवाजा जोर से भीतर ढकेलि दे ताड़ें आ अन्दर घुसि के खूब जोर से पुकार ताड़ें… ‘सुकन्या!‘ दरवाजा के दायाँ कोना में सुकन्या निरभेद सूतल बाड़ी. उनकर एगो हाथ सुकांति के गरदन पर बा. रिसी के जइसे काठ मारि जाता. सुकन्या के अइसन रूप, अइसन कोमलता ऊ आजु तकले ना देखलें. जइसे कवनों अनबूझ बालक निरभेद सूतल होखे. भरल देहि, मुदाइल पलक, ओठ मुसुकात बा लिलार पर केस के दू-चारि गो घुघुरिआइल लट. रिसी क मन सिहरि जाता. ऊ निहुरि के अपना एगो अंगुरी से सुकन्या के लिलार पर के लट सोझ करताड़ें आ एकदम मद्धिम आवाज में नेह-भरल बोली में कहताड़ें- ‘सुकन्या?’ बाकी ओही घरी उनका आपन बुढ़ाइल- देंहि आ सुकन्या के जवानी मन परि जात बा. आजु से बारह बरिस पहिले सुकन्या कहले रहे – ‘सपना मन देखेला, देंहि ना देखे.’ रिसी उदास मन से अपना कुटिया में लवटि आवत बाड़ें. थाकल, गते-गते आ चुपचाप.
ओह दिन पूजा में उनकर मन नइखे जमत आ एह घटना के बाद च्यवन रिसी हमेसा कुछ-न-कुछ उदास रहे लागताड़ें. अब ऊ सुकन्या के कवनों गलती पर डाँटत-फटकारत नइखन. विद्या-बुद्धि ओसहीं रहता, लेकिन अब ऊ अपना के बड़ा हीन समुझे लागऽताड़ें. सुकन्या के देखि के उनका मन में अनेरे एगो भय समा जाता जइसे चोरी कइले होखसु. सुकन्या के पति के सेवा में कवनो कमी नइखे आवे पावत सेवा, बे लोभ-लालच के – बेइच्छा अनिच्छा के.
कई महीना बीत जाता आ बे बोलवले तेरहवां बसंत आ धमकता. सुकन्या के मन में बसंत से अब कवनों प्रीति नइखे. सभ रितु अब उनका खातिर समान हो गइल बा. जइसे मसीन में तेल-पानी डालि दिया आ ऊ आपन काम करत रहे बिना कवनों फिकिर चिंता के. बाकी जब जब ऊ ताल में पानी ले आवे जासु आ कोइलरि के कूक सुना त उनकर करेज जइसे बाहर निकलि आवे. ऊ थोरे देरि किनारा बइठि के ईहे सोचत रहसु कि कोइलरि के बोली एक हाली अवरू सुनि लीं त पानी लेके जाईं. आजु फेरू सुकन्या ताल पर गइल बाड़ी. काफी देरी हो गइल आ सुकन्या ना लवटली. च्यवन जी के चिंता बढ़ति जाति बिया. ऊ आपन कमंडल उठावताड़ें आ ताल की ओरि चलि देत बाड़ें. ताल से कुछ दूरी पर रिसी का एगो मरदानी आवाज सुनाता –
”हमार नाँव अस्विनी कुमार रेवन्त ह. सुकन्या तहार सुन्नर रूप का त्याग के आगि में तपल जवानी देखि के हम इहाँ आइल बानीं. हमरो मन में ओइसने पिआस बा जइसन पिआस से तूँ पिछला बारह बरिस से तड़फत बाड़ू.“ रेवन्त दू-चारि डेग सुकन्या के ओरि बढ़ि आवताड़ें. च्यवन रिसी झटके से झाड़ी के अलोता लुका जाताड़ें.
”रउरी बात में सच्चाई जरूर बा लेकिन, हम च्यवन-पत्नी सुकन्या हईं. पति से धोखा… माफ करीं.“ सुकन्या कहतारी.
”हँ, जानतानी तू च्यवन जी के मेहरारू हऊ, लेकिन च्यवन…. जीअत हड़खारि… ऊ मेहरारू आ जवान मेहरारू राखे के अधिकारी नइखन लोक बेद से भी नइखन.“
रेवन्त के बात सुनि के सुकन्या के मन मिरगी अस नाचि जाता. ऊ अपना पीर के समेटि के कहतारी- ”अगर हमार पति च्यवन आजु जवान रहितें त तहार अइसन कहे के हिम्मति ना परित. तूँ उनका के बूढ़ आ अब्बर जानि के हमरा से ई बात कहताड़ऽ.“ सुकन्या के आँखि में लोर उतरा जाता.
रेवन्त कुछ मद्धिम परि जाताड़ें, फेरू नरम आवाज में बोलताड़ें- ”सुकन्या जी रोई मति! एह बात के हम रावां से छिपाइबि ना कि हमरा रावाँ से प्रेम हो गइल बा. हम रावाँ के आपन बनावे के चाहत बानी आ रावाँ खातिर हम सब कुछ दाँव पर लगावे के तइआर बानीं.“
रेवन्त आगे कहताड़ें- ”रावाँ तकलीफ मति मानी त हम एगो बात कहीं. हम च्यवन रिसी के जवान बनावे के दवाई जानत बानीं, आ हम उनका के फेरू से जवान बना देबि, लेकिन एगो करार करीं.“
सुकन्या के चेहरा अहगरि के चमकि जाता. ऊ जल्दी से कहतारी- ”बताईं हमरा पति के जवानी कइसे लउटी. हम राउर बड़ा उपकार मानबि.“
रेवन्त के चेहरा पर कुछ कठोरता आ जाता, कहताड़ें- ”हमार सर्त ईहे बा कि जब च्यवन रिसी जवान हो जइहें त रावाँ च्यवन चाहे, रेवन्त दूनों आदिमी में से केहू एक के बने के परी. बोलीं रावाँ मंजूर बा?“
सुकन्या हुँकारी में गरदन हिला देतारी. झाड़ी के अलोता च्यवन रिसी के बुढ़ाइल आँखि में दू ठोप लोर घुरचिआइल गाल आ लमहर लमहर सनई अस दाढ़ी के बार पर से टेघरि के करील के पात पर टप-टप गिरि परता. सुकन्या रेवन्त के संगे ले के आसरम में लवटि आवतारी. थोरहीं पीछे च्यवन रिसी भी चहुँपऽताड़ें. सुकन्या रेवन्त के रिसि से जान-पहिचान करावतारी. रेवन्त, रिसी के ओह बन में के एगो पोखरा में नहाए के राय देताड़ें जवना में नहइला से बुढ़ापा जवानी में बदलि जात रहे.
बेरा ढरि गइल बा. रेवन्त रिसी के लेके ओह पोखरा पर जाताड़ें. कुटिया के आँगन में कुस आसन पर बइठलि सुकन्या सोचतारी- आखिर दुख के अन्त भइल. अच्छा मोका बा रिसी के, एह आसरम के कठोरता से छुट्टी ले लेबे के चाहीं. इहवाँ जिनिगी के कुछ मोल नइखे. मोल बा ज्ञान के, तपस्या के, आतमा के सुखवला आ सरीर के साँसति देखा के! रेवन्त कतना नेही बा, कतना दिलदार आ होसिला वाला. लेकिन…. लेकिन…. रिसी…. बारह बरिस… साँझि-सेबेरे…. जेकरा हवन-कुंड के राख फेंकत फूल तूरत समाधि साफ करत हो गइल… ना…. ना…. रिसी के पथल के करेजा में भी एगो मूरति बिआ…. जरूर बिआ…. अनगढ़ मूरति-सरूपहीन. सुकन्या निरनय नइखीं करि सकत.
रेवन्त आ नवजवान च्यवन पोखरा से लवटि के आसरम के आँगन में खड़ा बा लोग. दूनों एक दोसर से बढ़ि के सुन्नर गठल देंहि आ चमकत रंग! जवानी कूटि-कूटि के भरल बा.
रेवन्त कहताड़ें- ‘सुकन्या! अब हमनी में से केहू एक आदमी के गरदन में बरमाला डालि द.’
जवान तपस्वी च्यवन के कठोरता खतम हो गइल बा आ उनका सुकन्या के आतमा में टीसत बारह बरिस के पुरान घाव के अन्दाज लागि चुकल बा.
‘सुकन्या! बदला लेवे के मोका आ पहुँचल बा. चुकिहऽ जनि’ – रिसी दरद में डूबल आवाज में कहऽताड़ें.
सुकन्या एक बेरि रेवन्त का ओरि आ फेरू छन भरि रिसी का ओरि देखतारी आ बे सोचले समझले वरमाला च्यवन रिसी के पहिरा के उनका छाती पर आपन गरदन ध देतारी. चक्का डूबि रहल बा. सँउसे जंगल लाल हो गइल बा. आ चिरई चहकि रहल बाड़ी स. आसरम से पच्छिम, जेने आकस देवदार के पुलुई पर उतरि आवेला, रेवन्त धीरे-धीरे चलल जात बाड़ें आ उनका संगे संगे चललि जात बिआ उनकर परछाहीं.
(पाती पत्रिका के अंक 75 ‘प्रेम-कथा-विशेषांक’ से साभार)

robotstxt: allowed

filter: keep


text:
पानी
पानी (अंग्रेजी:Water, हिन्दी:जल; रासायनिक सूत्र: H2O) बिना रंग, बिना गंध आ बिना स्वाद के अईसन एगो पदार्थ जौन आमतौर पर पृथ्वी पर नदी, झील, ताल, तालाब, आ समुद्र में तरल रूप में मिलेला, बरखा की रूप में आसमान से बरिसेला आ बर्फ़ की रूप में ठोस अवस्था में पावल जाला, एगो बहुत महत्व वाला पदार्थ हवे। पानी अगर ना रहित त पृथ्वी पर जिन्दगी के शुरुआत न भईल रहित। ज्यादातर जीव सब की कोशिका में कोशिका द्रव्य की रूप में पावल जाला आ जीवन खातिर बहुत जरूरी मानल जाला।
पानी की एगो अणु में ऑक्सीजन के एगो आ हाइड्रोजन के दू गो परमाणु होला। पृथ्वी के लगभग ७१% सतह पानी से तोपाइल बाटे।[१] पृथ्वी पर कुल पानी के ९६.५% पानी समुद्र की रूप में बाटे, १.७% जमीनी पानी १.७% ग्लेशियर आ बर्फीली टोपी की रूप में, आ ख़ाली ०.००१% पानी हवा में भाप, बादर आ बरखा के रूप लेवे वाला बाटे।[२][३] खाली २.५% पानी साफ पानी बाटे, एहू के ९८% बरफ आ पातालीय जल की रूप में बाटे। ०.३% से भी कम साफ पानी के मात्रा नदी, झील आ आकाश में बाटे आ बहुत मामूली मात्रा (०.००३%) में सजीव जीवधारी सब में स्थित बाटे।[२]
आदमी खातिर पानी के बहुत उपयोग बाटे। रोज की जीवन में पिये वाला पानी से ले के खेत में सिंचनी करे खातिर, उद्योग सब में इस्तेमाल खातिर, पानी में जहाज चला के यातायात आ आवागमन खातिर, अइसन बहुत सारा सीधा उपयोग वाली चीज बा सब जेवन मनुष्य की जीवन खातिर जरूरी भ लाभदायक बाटे।
पानी का जीवन खातिर महत्व एही बात से बूझल जा सकत बाटे की बैज्ञानिक लोग कौनों दुसरा ग्रह या आसमानी चीज पर जिनगी के होखला के खोज करे खातिर सभसे पहिले ईहे खोजे के कोसिस करे ला की उहाँ पानी मिलत बाटे की नाहीं।
एही सब इस्तेमाल की चलते पानी एगो महत्व वाला संसाधन हवे। एकर रखरखाव आ मैनेजमेंट कई कारण से बहुत जरूरी बाटे काहें से कि आजकाल प्रदूषण आ कमी की चलते एकर महत्व बहुत बढ़ गइल बाटे।
इहो देखल जाय[संपादन]
संदर्भ[संपादन]
- ↑ "CIA - The world factbook". Central Intelligence Agency. तारीख 02 सितंबर 2015 के उतारल गइल.
- ↑ २.० २.१ Gleick, P.H., संपा. (1993). Water in Crisis: A Guide to the World's Freshwater Resources. Oxford University Press. p. 13, Table 2.1 "Water reserves on the earth".
- ↑ Water Vapor in the Climate System, Special Report, [AGU], December 1995 (linked 4/2007). Vital Water UNEP. अभिलेखित २४ मार्च २०१५ मौजूद बाटे:Wayback Machine पर।


text:
कोयल फिल्म्स के बनावल भोजपुरी फिलिम ‘जान हमार’ के दुसरका शेड्यूल के 16 दिन के शूटिंग हाल ही में इलाहाबाद में पूरा हो गइल,
एह फिलिम के निर्माता-निर्देशक काशीनाथ जायसवाल, लेखक-गीतकार मृत्युंजय श्रीवास्तव, संगीतकार राजा भट्टाचार्या, कैमरामैन शाहबाज खान ‘पप्पू’ आ क्रियेटिव डायरेक्टर पारस एन. सिंह हउवें.
नवोदित अभिनेता प्रेम सिंह ‘जान हमार’ फिलिम के नायक आ कल्पना शाह नायिका हई. अफरी खास कलाकार हउवें शाहबाज खान, अली खान, आनन्द मोहन, पूनम वर्मा, वंदना सिंह आ आईटम क्वीन सीमा सिंह.
‘जान हमार’ के कहानी एगो मनमौजी नवही के उदण्डता से शुरु होखत बा जेकरा से भर गाँव परेशान बा. बाकिर अनेरिया कृष्णा बदमाश ना ह एह चलते लोग ओकर शरारत प्यार से झेल लेबेलें. एही बीच ठाकुर के बेटी राधा एही अनेरिया कृष्णा से प्रार करे लागत बाड़ी.
बाकिर राधा के बाबूजी उनुका मंसूबा पर पानी फेर देत बाड़न. कृष्णा के ऊ तनिको पसन्द ना करसु आ राधा के बिआह दोसरा से करा देत बाड़न. ई सुन के कृष्णा त बउरा जात बा. एकरा बाद आगे का होखत बा से अबहीं सस्पेंसे रहे दीहल जाव.
(समरजीत)


text:
काल्हु दुनिया भर में माईभासा दिवस मनावल जाई आ लोग अपना अपना माईभासा के पुरहर, समहर, मजगर बनावे के जोड़ जुगत में लागत आपन आपन आयोजन करी. भोजपुरी के मठाधीशो लोग जगहे जगह आयोजन करे वाला बा. एह आयोजनन के एकाध बोलहटा हमरो लगे चहुँपल बा आ ओकरा के देख के हम दंग बानी.
नमूना खाति भोजपुरी समाज दिल्ली के निमन्त्रण रउरा सोझा पेश बा –
भोजपुरी के खानदानी दुश्मन भासा हिन्दी में लिखल एह बोलहटा के आजु का दिन में चलत भोजपुरी आन्दोलन के प्रतीक मानल जा सकेला. ई बतावत बा कि भोजपुरी के नाम पर संस्था सम्मेलन चलावत लोग भोजपुरी के घटिया मानेला. एह लोग का नजरी में भोजपुरी एह जोग नइखे कि ओह भासा में बोलहटा छपावल जा सके आ विचार गोष्ठी के मथैला भोजपुरी में तय कइल जा सके. शायद ओहिजा चरचो हिन्दीए में होखी. हो सकेला कि कुछ भासाप्रेमी आपन बात भोजपुरी में कहसु बाकिर एतना त बेझिझक कहल जा सकेला कि आयोजन के प्रेस नोट हिन्दी आ अंगरेजिए में जारी कइल जाई. अबहीं ले त इहे होखत आइल बा.
भोजपुरी से प्रेम करे वाला लोग एहू पर सोची आ मनन करी एकर आस निराश रहला का बादो हम करत रहब. बाकि माई के मरजी.


text:
बहुत जल्दिए रवि किशन के दू गो जबरदस्त फिलिम रिलीज़ होखे जात बाड़ी सँ. पहिला होखी ‘योद्धा’ आ दुसरकी ‘छपरा के प्रेम कहानी’. दुनू फिलिम एही महीना रिलीज होखे वाली बाड़ी सँ.
‘योद्धा’ फिलिम मे रवि किशन, पवन सिंह आ मधु शर्मा खास किरदार मे बाड़े. रवि किशन एगो खतरनाक विलेन बनल बाड़े. रवि के वेश भूषा बहुते अलग तरह के बा एह फिलिम मे. रवि एह फिलिम मे मधु शर्मा के जानी दुश्मन बनल बाड़े आ पवन से मधु के प्यार उनुका बरदाश्त का बाहर बा. फिलिम के निर्देशन राज सिप्पी के बा आ निर्माता हउवन समीर आफताब.
योद्धा फिलिम का ठीक उलट फिलिम ‘छपरा के प्रेम कहानी’ मे रवि किशन मधु शर्मा पर जान छिड़कत बाड़न. एह फिलिम मे रवि आ मधु के रोमांस देखे के मिली. ‘छपरा के प्रेम कहानी’ फिलिम के निर्देशन दयाल निहलानी के बा आ निर्माता हउवन राजेश कुमार जायसवाल.
‘योद्धा’ आ ‘छपरा के प्रेम कहानी’ इ दुनू फिलिम एही महीना रिलीज होखी आ तब देखल बनी रवि किशन के डबल धमाका.
(संजय भूषण पटियाला)


text:
नक्सल प्रभावित जहानाबाद का नाम से भलही लोग के साँस रुक जात होखे बाकिर ओहिजा के गलियन मेंखूब खेलल बाड़े हैदर काजमी. एही चलते उनुका हर फिल्म में जहानाबाद के रंगबाजी नजर आवेला. अपराध पर बनल हिन्दी फिल्म “पथ” का बाद जहानाबाद के एह रंगबाज स्टार के पहिलका भोजपुरी फिल्म “रंगबाज” पूरा हो चुकल बा. फिल्म के निर्देशक शिवराम यादव यूपी के अपराध जगत के बहुते नजीक से देखले बाड़न. फिल्म के नायिका बाड़ी रानी चटर्जी. हैदर काजमी आ रानी चटर्जी दुनु जने निर्देशक शिवराम यादव के तारीफ करत कहले कि फिल्म “रंगबाज” एक्शन पैक्ड होखला का बावजूद इमोशनल आ इंटरटेनमेंट फिल्म होखी आ एकर सफलता तय बा. देवरिया निवासी निर्देशक शिवराम यादव के कहना बा कि एह फिल्म से हैदर काजमी जइसन मजगर कलाकार भोजपुरी सिनेमा के मिल रहल बा. फिल्म में हैदर आ रानी के केमिस्ट्री बहुते बढ़िया रहल.
(स्रोत – शशिकांत सिंह)


text:
फोन से भाषण दिहें अन्ना हजारे
आजु बनारस से अपना भ्रष्टाचार विरोधी अभियान के शुरुआत अन्ना हजार फोन से भाषण दे के करीहें. अन्ना के तबियत खराब चलत बा आ डाक्टर लोग उनुका के आराम करे के सलाह दिहले बाड़न. हालांकि स्वामी अग्निवेश आ अरविंद केजरीवाल एह सभा में मौजुद रहीहें आ भाषण दिहें. जिला प्रशासन एह सभा के अनुमति दे दिहले बिया.
अयोध्या रामलला मंदिर के तिरपाल बदलल जाई
अयोध्या मामिला के सुनवाई करे वाली लखनऊ बेंच अयोध्या जिला प्रशासन के एह बात के अनुमति दे दिहलसि कि रामलला मंदिर के पुरान तिरपाल, पालिथीन, रस्सी वगैरह बदल देव जवन कि बहुते जर्जर हो चुकल बा. अदालत अपना ओह फैसला पर ३१ अगस्त तक के रोको लगा दिहलसि जवना में रामजन्म भूमि के जमीन तीन हिस्सा में बाँटे के बात कहल गइल बा. ओह फैसला का खिलाफ सुप्रीम कोर्ट में याचिका दाखिल बाड़ी सँ.
अरुण मिश्रा के ४३ करोड़ के संपत्ति के पता लागल
यूपी के औद्योगिक विकास निगम के मुख्य अभियंता रहल अरुण मिश्रा के नाजायज तरीका से अर्जित ४३ करोड़ के संपत्ति के पता लागल ब. सीबीआई देश भर में पसरल ओकर १३ गो कंपनियन के पता लगवले बिया. अरूण मिश्रा अपना के कुँआर बतावेला बाकिर विभाग के कहना बा कि ओकर दू गो बीबी बाड़ी सँ. एलिना मिश्रा देहरादून में कारोबार सम्हारेले आ दोसरकी बीबी राजपुर रोड में रहेले जवना के गिरफ्तार कइल जा चुकल बा. एलिना मिश्रा फरार बाड़ी. अरुण मिश्रा के गुरु आचार्य आशीष सेमवाल के खोज हो रहल बा. पता चलल बा कि ऊ अरूण मिश्रा से ५७ लाख रुपिया लिहले रहुवे सीबीआई जाँच रोकवावे का नाम पर. अरुण मिश्रा के हर काम के शुरुआत एही आचार्य का हाथे होखत रहे.
बिहार में एगारह हजार करोड़ रुपिया के निवेश
देश के चार गो बड़हन कंपनी बिहार में आपन कारखान लगावे जा रहल बाड़ी सँ. अभिजीत ग्रुप बांका में ५७० एकड़ जमीन ले चुकल बा आ नवादा के सिरदल्ला में जमीन दिआवे के सरकारी कोशिश हो रहल बा. कंपनी के झारखंड में कोल ब्लॉक आवंटित हो चुकल बा. कंपनी दस हजार करोड़ रुपिया के निवेश बिहार में करी. हीरो साइकिल बिहटा भा हाजीपुर में जमीन पावे के कोशिश में बावे जहाँ हीरो मोटरसाइकिल के पार्टपुर्जा बनावल जाई. श्री सीमेंट आ एबीजी सीमेंट कंपनी बिहार में सीमेंट कारखाना लगावे जा रहल बाड़ी सँ. ई तीनो कंपनी आपन आपन दू सौ से ढाई सौ करोड़ रुपिया के निवेश करीहें सँ.
नौ हजार स्वास्थ्य मित्र के बहाली होखी
बिहार सरकार राज्य के हर स्वास्थ्य केन्द्र पर एगो स्वास्थ्य मित्र के बहाली करे के फैसला कइले बिया. ई मित्र लोग गाँवे गाँवे घूम के लोग के योग के शिक्षा दिहें आ एक्युप्रेशर से इलाज करीहें. एह बहाली में योग प्रशिक्षित लोग के प्राथमिकता दिहल जाई. स्वास्थ्य मंत्री अश्विनी कुमार चौबे इहो कहले बाड़न कि अब सरकारी अस्पताल मे मुफ्त जाँच के सुविधा सभका के दिहल जाई. पहिले खाली बीपीएल परिवारन के दिहल जात रहे. सरकारी अस्पतालन में बाहर के डाक्टर के पुर्जा थमावे वाला लोग का खिलाफ कड़ा कार्रवाई कइल जाई. एह खातिर निगरानी दस्ता बनावल गइल बा. इहो कहले कि पावापुरी आ बेतिया में मेडिकल कॉलेज आ राज्य में बहुते नर्सिंग आ पारामेडिकल कॉलेज खोलल जाई जेहसे कि डाक्टर, नर्स आ सहायकन के कमी दूर हो सके.
बिजली संकट का चलत आरा आ गोपालगंज में फायरिंग
राज्य में चल रहल बिजली संकट का खिलाफ आवाज उठावे वालन के हंगामा रोके खातिर काल्हु आरा बंद करावल गइल . आरा रेलवे स्टेशन पर ट्रैक पर जाम लगावल गइल. एहिजा पुलिस लाठी चार्ज कइल सकरले बिया बाकिर कहल जात बा कि हवाई फायरिंगो कइलसि. गोपालगंज में फायरिंग के बात पुलिस सकरले बिया आ तीन राउण्ड फायर के बात कहल गइल बा. हालांकि फायरिंग से केहू घवाहिल नइखे भइल. पुलिस के लाठी चार्ज में बहुते लोग घवाहिल भइल बा. कैमूर आ भागलोपुर में विरोध प्रदर्शन के खबर बा.
छपरा आरा पुल खातिर जमीन अधिग्रहण
छपरा आरा पुल बने के काम जोर शोर से लागल बा. अब पुल पर जाये खातिर पँहुच पथ बनावे ला जमीन अधिग्रहण के काम शुरु हो गइल बा. डोरीगंज का लगे कोटवा पट्टी रामपुर, रामपुर बिन्द गाँवा आ बदलपुरा गाँव में ई अधिग्रहण हो रहल बा. कुल २३ एकड़ जमीन के अधिग्रहण होखी. अबहीं जिला प्रशासन एकर विवरण राज्य सरकार का लगे भेजले बिया. ओहिजा से स्वीकृति मिल गइला का बाद अधिग्रहण कर लिहल जाई.
छपरा जिला अस्पताल में गलत तरीका से बहाल लोग के बहाली रद्द
छपरा जिला अस्पताल में सिविल सर्जन के बहाल कइल दू गो ड्रेसर आ चार गो काउंटर कर्मियन के नियुक्ति के गलत तरीका से भइल बतावत रद्द कर दिहल गइल बा. जिलाधिकारी संबंधित संचिका के निरीक्षण का बाद पवले कि बहाली में पारदर्शिता ना रहल आ बहाली विधिवत ना करावल गइल रहे. एह से एह बहालियन के तत्काल प्रभाव से रद्द कइल जा रहल बा.
Recently the evergreen super star of Bhojpuri cinema Ravi Kishan made a new unique record of getting five of his film shot at the same location within a month and also getting two of his new Bhojpuri films muhurt from there. Ravi Kishan has anchored for a month at the Surve Farm House nearly hundred kilometers from Mumbai. He was there for the shooting of “Faulad” produced by Rajnish Gupta and directed by Firoz Khan. The location appealed so much so that Ravi Kishan decided to stay put there and decided to complete his shootings for his delayed films. This “Santan” directed by Harry Fernandes, “Mallyuddha”, “Sadak” and other films were shot there. Muhurt of two of his new films were also done there. These films are “Tahalka” directed by Anand Gahatraj and produced by Bittu Singh-Gopi Yadav, and a film, yet to be named, by Rajnish Gupta, the producer of “Faulad” .
This was facilitated by the fact that the children are having their vacation and the family of Ravi Kishan is enjoying their stay togather. Ravi Kishan says it is like vacation for him. However this decision has helped the producers a lot.
(Source : Uday Bhagat)
Recently the Rangbaz of Patna, important people having their influence in the area they rule, gathered at a function organized to release the music of Rangbaz. Eight welcome arches were erected in the short distance between the main gate to party room. When the star of Rangbaz, Haider Kazmi , and Bihar ministers arrived on the stage songs of the film blared out from all around. The release was formally done by the Food and Supply Minister Shyam Rajak amidst the presence of legendary film producer and financer Sanjay Sinha and Abhay Sinha.
A party organised for the occasion was attended by all the stalwarts of Bihar. Director Shivram Yadav, star Haider Kazmi and number one item dancer of Bhojpuri cinema Seema Singh answered the journos at the meet the press. The music of the film are already hits among the public. Those who attended the function say that the party will be remembered for years.
(Source : Shashikant Singh, Ranjan Sinha)
Produced by Ajay Ojha under the banner of Brown Eyes “Sugna” is under its second round of shootings being done at Mumbai. A new hero Aditya, the name Aditya means sun, is going to shine on the Bhojpuri screen with this film. His heroine in the film is Kajal Raghani. Viewers will see an emotional Aditya as well as an action man Aditya in this film. In addition to Aditya Ojha – Kajal Raghani this film also has Rajiv Dinkar – Kalpana Shah as lead pair.
Gunvant Sen is the music director and lyrics are by Fanindra Rao. Story is written by Rajesh Pandey. Other stars of the film include Pramod Moutho, Govind Khatri and others.
The last schedule of shootings are planned at Chapra and will start from the next week.
(Source : Uday Bhagat)
– जयंती पांडेय
सियावर बाबू के मुँह पर बड़ा दिन का बाद हँसी लउकल. बाबा लस्टमानंद से ना खेपाइल. सियावर बाबू सरकारी अफसर हउवन. सरकारी कर्मचारी अउर आफिसन के बारे में सब कुछ जाने ले. एही से जब ऊ भेंटास त मुँह माहुर अस कइले रहस. बाबा का संगे एगो पत्रकारो रहे. जब उनका ई पता चलल कि बाबा के संगे वाला आदमी पत्रकार ह आ कलकाता के अखबार में लिखेला त एक दम पायजामा से बाहर हो गइले. जइसे देस के बनावे के जिम्मा पत्रकारने के होला. कहले – तूं पत्रकार लोग खाली घूमत रहेलऽ. देस में आतना कुछ हो रहल बा आ तूं लोग कुछ लिखत नइखऽ. जब उनुका बुझाइल कि बात कुछ बेसि कह गइले त कहले कि अरे देस के सुधारे के जिम्मेदारी त पत्रकारे लोगन पर रहेला न. अब इहे देखऽ करप्शन के हाल. पत्रकार ना रहिते सँ त ई बार आतना खुलित का ? लेकिन फिर कहले कि ओकरा से का होई. आजु ले भ्रष्टाचार का मामिला में कवनो नेता के सजा भइल बा का ? गिरफ्तारी ले त सब कुछ ठीक चलेला, ओकरा बाद फुस्स ! लेकिन अचानक सियावर बाबू के चेहरा पर हँसी आ गइल.
कहले – भाई बड़ा दिन के बाद मन के शांति मिलल बा. जब मिस्र के होस्नी मुबारक का बारे में सुननी. भाई वाह ! ऊ त भ्रष्टाचार का मामिला में राजा आ कलमाडिओ के पीछे छोड़ दिहलसि. अबले त इहे मालूम रहे कि हमार देस भ्रष्टाचार का मामिला में सिरमौर बा लेकिन अब बुझाइल कि करप्शन का मैदान में एक से एक कलाकार बा लोग. लेकिन हमरा हँसे के कारण ई ना हऽ भाई. हमरा हँसे के कारण ह कि वाह रे मिस्र के जनता. तीस बरिस ले बर्दाश्त कइलस आ जब ना बर्दाश्त भइल त ओकरा के गद्दी पर से घिसिया के उतार दिहलस.
बाबा पूछले कि का हमनियो का देस में अइसन होई ? सियावर बाबू कहले कि हमनी में सबसे बड़हब कमी बा कि हमनी का अपना के तीसमार खाँ बुझेनी सँ. ई बुला जानी सँ कि सबसे बड़हन तीसमार खाँ त ऊपर बइठल बा. ऊ जब लाठी चलाई त नीमन नीमन लोग के हवा निकल जाई. अब ऊ हजारे काका का हाथ में डंडा थमा दिहले बा. देखत चलव भ्रष्ट लोगन के दाशा.
जयंती पांडेय दिल्ली विश्वविद्यालय से इतिहास में एम.ए. हईं आ कोलकाता, पटना, रांची, भुवनेश्वर से प्रकाशित सन्मार्ग अखबार में भोजपुरी व्यंग्य स्तंभ “लस्टम पस्टम” के नियमित लेखिका हईं. एकरा अलावे कई गो दोसरो पत्र-पत्रिकायन में हिंदी भा अंग्रेजी में आलेख प्रकाशित होत रहेला. बिहार के सिवान जिला के खुदरा गांव के बहू जयंती आजुकाल्हु कोलकाता में रहीलें.
ACC Digital Pvt Ltd, the producers of “Rangbaz” are also the leader in the fields of mobile ring tones. Recently the company has launched a promotional video of “Rangbaz” on the 3G services of Airtel mobile. This video contains all the songs fo the film including the “Lach Lach Lachke Kamariya Jobna Ufan Mare La”.This video is lapped up in large numbers of the mobile users and isbbeing downloaded in large numbers. This has opened up a new channel of earning for Bhojpuri films. Till now the producers usued to give this money making channel to music company for free.
Rangbaz is starring Haider Kazmi and Rani Chatterjee and is directed by Shivram Yadav who had also directed the Hindi film “Path” which was a super hit film.
(Source : Shashikant Singh)
The sensation of Bhojpuri cinema Seem Singh has made a record. She has made a century of her item dances and this century was made with her dance in “Insaaf”. Seema Singh is the only dancer who has danced in one hundred Bhojpuri films. It is not merely a chance that all her films were successful and she is treated as a lucky mascot by producers. She has become the darling of masses as well as directors and producers. That is the reason Seema in seen almost in all new Bhojpuri films.
Insaaf is starred by mega Bhojpuri star Manoj Tiwari and super star Pawan Singh. On the sets when Seema was completing her century of item dances many stalwarts of the industry were present. It is produced by Abhay Sinha.
(Source : Shashikant Singh )


text:
रात अन्हरिया, दिया जराईं, डगर डगर उजियार करीं
बहुत सरहनीं महल के रउआ, अब मडई से प्यार करीं
सागर के पानी ह खारा, एह में डुबकी लिहले का
ताल तलइया वाला पानी, गंगा जी के धार करीं
देखीं दुःख के दानव छउकी, छउकी रार मचवले बा
भूख का मारे के पहिले, ओकरा छाती पर वार करीं
सांच हवे जब देहिया, माटी के ह माटी मिल जाई
तब देरी का, माटी मिल के भी उनकार उपकार करीं
साहस के लहरइले, परबत के हियरा भी दरकेला
बखत पड़े कतहीं त मन के लोहा , तन तलवार करीं
बीतल दिन भा गइल जवानी, कबहीं लउट के आई ना
मस्ताना एह कडूआ सच्चाई से ,नयना चार करीं .
( डॉ मस्ताना के भोजपुरी काव्य संग्रह ” जिनगी पहाड़ हो गईल’ से)


text:
राजनीति में खटिया के महत्व हमेशा से रहल बा बाकिर अबकी यूपी का चुनाव में ई शान से सामने आइल बा. अपना विरोधी के खटिया खड़ा करे का फेर में बबुआ जी जगहे-जगह खटिया बिछवले जात बाड़न आ लोग जे बा कि ना से खटिया पर बइठ के उनुकर भाषण सुनत बा. देवरिया में भाषण सुनला का बाद लोग खटियो उठा ले भागल. पता ना नुकसान केकर भइल आ कि इहो जीरो लॉस वाला मामिला हो के रहि गइल. बाकिर बाद का मीटिंगन में आयोजक चालाक निकललें आ खटिया के बान्ह के राख दिहलन.
पीके के खाट पर चिन्तन वाला प्रोग्राम चाय पर चर्चा जइसन अनूठा बा, एकरा के केहु नकार ना सके. अब मजाक करे वाला भलही कहत रहि जाव कि बहस विचार करे वाला संसद में सूतल मिले वाला नेता खटिया पर बइठ के बतकही कइल चाहत बा, बाकिर जेकरा खटिया भेंटा गइल से त मगन बा कि अरबो-खरबों तूट लेबे वाला गोल से कम से कम एगो खटिया त भेटा गइल. एह जाड़ा में उहो अब गा सकेला कि सरकाई लेव खटिया जाड़ा लगे हए.
अब सोचल जाव कि पीके बाबू के एकर आइडिया कइसे मिलल कि ओह आदमी के खटिया पर ले अइलें जेकरा पता ना मालूम बा कि ना कि खटिया ना बोले, ओरचनवा काहे बोलेला. हालांकि एह गीत के अगिला लाइन में एकर जवाबो मिल जाला कि कवना कारण से ओरचनवा बोले लागेला. जाने के त हम इहो जानत बानी कि कुछ लोग अब ओरचनवे लेखा बोले लागी. बाति के बतंगड़ बनि जाई. एह से हमार काम त आसान हो जाई मगर हम इचिको ना चाहब कि बतंगड़ करे के मौका केहू दोसरा के मिल जाव.
साठा तब पाठा वाला कहावत के साँच करत पचासा छूवत उमिर में नवही नेता कहाए वाला एह बबुआजी के पता ना खटिया का बारे में जानकारी कतना बा. हो सकेला कि खाट आ खटिया के फरक मालूम होखे बाकिर खचिया आ मचिया के फरक ना बता पइहें. पीके बाबू बिहार में लागू भइल नशाबन्दी के पहिलहीं से बाहर बाड़न आ बिहार सरकार के करोड़ो रुपिया गटक गइला का बादो बिहार के कतना भा का दिहलन से शायदे केहु बता पाई. अब एह बाति से हमरा कवनो लेना देना नइखे. हम त आजु खटिये का बहाने राजनीति के कुछ नीति पर चरचा कइल चाहत बानी.
खटिया खाट होखो भा बँसखट बाकिर ओकर पाटी मजबूत होखल जरुरी होला. राजनीति के एह खटिया के पाटी ओकर विचार धारा होले. ओही विचारधारा के फ्रेम वर्क पर खटिया बीनल जाले. पहिले के खटिया त मूंज के सुतरी से बीनात रहुवे बाकिर नरियर भा प्लास्टिको के रसरी से बुनाइल खटिया मिलल करेले. पइसा वाला लोग नेवार के खटिया बनवा लेला. हालांकि नेवार के खटिया ऊ आनन्द ना देव जवन सूतरी से बीनल खटिया दे देले. एगो बड़का कारण होला कि नेवार वाला खटिया में ओरचन ना होखे आ बिना ओरचन वाली खटिया पर त कवनो सुकन्यो के मौजूदगी बेरस हो जाई. सुकन्या त वइसहीं एगो नाम बना लीहल गइल काहे कि ओह बेचारी लड़की के नाम लीहल बतावल गैर कानूनी काम हो जाई. हालांकि मीडिया के कुछ महारथनियन के नाम एही चलते अधिका भइल कि ऊ आतंकी हमलन का दौरान अपना चैनल से सजीव प्रसारण क के आतंकियन ले सूचना चहुँपावत रहली.
ओरचन ढील भइला का चलते बात तनिका बहक गइल. हम बतावत रहीं की विचारधारा के पाटी पर कई गो सूतरियन के गूंथ के खटिया बीनाला. सोशल इंजिनियरिंग के परिकल्पना त बहुते बाद में आइल. खटिया में ई पहिले से मौजूद बा. सूतरियन के बीनावट अइसन होखेला कि समतल रहो. उबड़ खाबड़ रही त ओहपर नींद आवे में दिक्कत होखी. अलग बाति बा कि टूटटाट घर टपकत खटियो टूट, पीय के बाँह उसीसवाँ सूख के लूट. खटिया बिना ओरचन के हा होले आ बाति जे बा कि अतना लमर गइल कि अब तय फ्रेम से बाहर हो गइल. से ओरचन के चरचा अगिला हफ्ता. तबले ओरचन का कमी से बनल अरुणांचल के देखीं सुनी सभे.


text:
एक दिन बेटी खातिर तीरथ-व्रत करी लोग
भईया बूझलन पियाज भउजाई बूझली अदरख (बतकुच्चन ११९)
‘जै कन्हइया लाल की’
एक दिन बेटी खातिर तीरथ-व्रत करी लोग
भईया बूझलन पियाज भउजाई बूझली अदरख (बतकुच्चन ११९)
लोक कवि अब गाते नहीं – १९
परनाम ईया
कचरा
माटी के लोर माटी में
कबीर, भोजपुरी एवं चंपारण
बुरा जो देखन मैं चला मुझ से बुरा न कोय!
हमके हीन मत समझीं
मनोज भावुक के एकल कथा पाठ
प्रेम के लहर
बतिया पंचे के रही बाकिर खूंटवा रहिए पर रही (बतकुच्चन – ११०)
लोक कवि अब गाते नहीं – १८
भोजपुरी कवि हरि भइया के साहित्य अकादमी के भाषा पुरस्कार
“भोजपुरी अमन” साप्ताहिक पत्रिका के नयका अंक
देवी गीत
महतारी
बतकुच्चन – १०४
उ बोलवले रहली
होली के हुड़दंग : लोक साहित्य का संग
आपन भारत के हाल
धरती के चुनरी रंगाई
जमशेदपुर में भिखारी ठाकुर के ४२वीं पुण्यतिथि मनावल गइल
गुजरात के मुख्यमंत्री नरेन्द्र मोदी के इन्टरव्यू
पटना में अंतर्राष्ट्रीय भोजपुरी महोत्सव
भोजपुरी के दसा अउर दिसा एतना जल्दी ना सुधरी महराज…..
आफत बिपत के चरचा (बतकुच्चन - ११७)
भोजपुरी सोगहगे बिला मत जाव (बतकुच्चन – ११६)
केन्द्र का लगे भोजपुरी के संवैधानिक मान्यता ला दिल्ली सरकार प्रस्ताव भेजी
बुरा जो देखन मैं चला मुझ से बुरा न कोय!
भोजपुरी सेवी अजीत दुबे मैथिली-भोजपुरी अकादमी के उपाध्यक्ष बनलें
बतकुच्चन – ११५
आडवाणी खातिर सती हो गइल जदयू, कहले लालू प्रसाद
आ दुर्रऽऽऽ, हमरा कवन काम बा केहु से कहला के? (बतकुच्चन – ११४)
अलबल करे खातिर अलबलाह होखल जरूरी ना होला ( बतकुच्चन – ११३)
अबकी देश चूकल त फेर ढेर दिन ले सम्हरे के मौका ना मिली
बड़ बड़ भूत कदम तर रोअसु मुआ माँगे पुआ (बतकुच्चन ११२)
बजलऽ ए शंख बाकिर बाबा जी के पदा के (बतकुच्चन – १११)
बतिया पंचे के रही बाकिर खूंटवा रहिए पर रही (बतकुच्चन – ११०)
बतकुच्चन – १०९
बतकुच्चन – १०८
मुंबई से बिहारी-मराठी समभाव के आवाज उठल
गुजरात के मुख्यमंत्री नरेन्द्र मोदी के इन्टरव्यू
केन्द्र का लगे भोजपुरी के संवैधानिक मान्यता ला दिल्ली सरकार प्रस्ताव भेजी
भोजपुरी सेवी अजीत दुबे मैथिली-भोजपुरी अकादमी के उपाध्यक्ष बनलें
मनोज भावुक के एकल कथा पाठ
मुंबई से बिहारी-मराठी समभाव के आवाज उठल
संतराज सिहं रागेश के स्मृति में समारोह
भोजपुरी कवि हरि भइया के साहित्य अकादमी के भाषा पुरस्कार
अजोरिया के संस्थापक संपादक डा॰ राजेन्द्र भारती के सम्मान
भोजपुरी में फूहड़पन का खिलाफ ब्लैक मार्च
मगल पाण्डेय बलिदान दिवस
हमार भोजपुरी माथ के रोड़ी हऽ
भोजपुरी भाषा साहित्य के एगो नया पहिचान दिहलसि “पाती”
नवहियन के अपराधी बनावे में लागल सरकार
अक्षर सम्मान समारोह
जिए भोजपुरी ! बाकिर कइसे?
सांसद स्व॰ उमाशंकर सिंह के श्रद्धांजली दिहल गइल
गिरिजाशंकर राय के श्रद्धांजलि
भोजपुरी साहित्यकार गिरिजाशंकर राय के निधन
जीत लिहलऽ ए मोदी, तू हिन्दुस्तान के नवहियन के
जनकवि भिखारी ठाकुर लोक साहित्य एवं संस्कृति महोत्सव २०१२
भउजी हो! आदमी कवना बात से अधिका खुश होला?
सावधान, कुकुरन में आदमी के गुण आवऽता
चिन्ता में झटकल जात एह देश के राजनीतिक जमात (बतकुच्चन – ११८)
एगो कुकुर आ अतना कुकुरबझाँव (भउजी हो)
आफत बिपत के चरचा (बतकुच्चन - ११७)
भोजपुरी सोगहगे बिला मत जाव (बतकुच्चन – ११६)
भाजपा के नेता लोग के रेटिंग होखत बा
बतकुच्चन – ११५
बकरी के महिमा आ गाँधी जी के विचार
बड़ बड़ भूत कदम तर रोअसु मुआ माँगे पुआ (बतकुच्चन ११२)
बजलऽ ए शंख बाकिर बाबा जी के पदा के (बतकुच्चन – १११)
सब केहुए पीएम बनल चाहऽता
बतिया पंचे के रही बाकिर खूंटवा रहिए पर रही (बतकुच्चन – ११०)
बइठले बइठल ज्ञानी हो गइले
बतकुच्चन – १०९
सब गाँव के रस्ता रोटिए क ओर जाला
बतकुच्चन – १०८
भगवान एह छात्रन के सुबुद्धि देस
बतकुच्चन १०६
गाँधीवाद का बदले कई गो नया वाद
मगल पाण्डेय बलिदान दिवस
बिजली में तड़प केतना होला अनजान बदरिया का जानी!
जनकवि भिखारी ठाकुर लोक साहित्य एवं संस्कृति महोत्सव २०१२
दिल्ली में मनावल गइल भिखारी ठाकुर के पुण्य तिथि
छपरा के लोग भुला दिहल भिखारी ठाकुर के
दुनिया भर में गूँजी अब भिखारी ठाकुर के वरासत
भोजपुरी अनुरागी आचार्य प्रतापादित्य के निधन
भोजपुरी कवि रामजियावन दास बावला के निधन
घाव बड़े काम आ गए – हरिवंश पाठक गुमनाम
कवि सम्मेलन आ स्व॰ गणेशदत्त ‘किरण’
केसर के गंध लेके पुरवा चलल रहे
बावन गो बौना पर, एक किरन-बावनी
मूरख मिले बलेस्सर पढ़ा लिखा गद्दार ना मिले
भिखारी ठाकुर का गाँव में उनुकर जयन्ती समारोह
आरा में भिखारी ठाकुर जयंती समारोह
भिखारी ठाकुर जयन्ती समारोह के नेवता
ज्योतिषी, वास्तु शास्त्री पंडित वैभव नाथ शर्मा
डा. प्रभुनाथ सिंह के याद में
देख नयन भरि आइल सजनी
चल गइलन बालेश्वर
अँजोरिया के दसवाँ जनमदिन पर
बुरा जो देखन मैं चला मुझ से बुरा न कोय!
अबकी देश चूकल त फेर ढेर दिन ले सम्हरे के मौका ना मिली
नवहियन के अपराधी बनावे में लागल सरकार
जिए भोजपुरी ! बाकिर कइसे?
बजलऽ ए शंख बाकि बाबा जी के पदा के
हिन्दू आतंकवाद के बात उठा के गृहमंत्री शिन्दे कांग्रेस के हिन्दू विरोधी चेहरा उजागर कइले
लोक बनाम तंत्र का जगहा लोकतंत्र बहाल करे के जरूरत
बलात्कार, बेहूदगी, आ बकतूत
केकरा फुरसत बा भोजपुरी में भोजपुरी ला काम करे के?
जिए भोजपुरी! बाकिर कइसे?
अँजोरिया के नया ईमेल anjoria@outlook.com इस्तेमाल कइल करीं.
भोजपुरी का सेवा में दसवाँ साल
भोजपुरी के अल्पसंख्यक भाषा काहे कहल जाव?
समय आ गइल बा जब भाजपा के आपन प्राथमिकता तय करे लेबे के चाहीं.
अइसनका राष्ट्रपति पा के शर्मिन्दा बानी
जानकारी चाहीं
त्वदीयं वस्तु गोविन्दम् तुभ्यमेव समर्पयामि
का होई हमरा बाद ?
चिहुँकला के जरुरत नइखे


text:
भोजपुरी के एगो महान कवि रहलन महेन्दर मिसिर. उनुका के पूरबी गीतन के जनक मानल जाला. मिसिर जी के लिखल पूरबी अपना शृंगार रस का चलते बहुते लोकप्रिय भइली सँ. ओहि गीतन में से एगो गीत रहुवे – अंगुरी में डँसले बिया नगिनिया रे ननदी, भईया के जगा द. भईया के जगा द, तनी बईदा बोला द, रसे रसे उठेले लहरिया रे ननदी. एकरा साथही याद आवत बा हरीन्द्र हिमकर जी के लिखल खण्डकाव्य “रमबोला” के कुछ पंक्ति जवना में तुलसी दास के बरनन करत लिखल गइल बा – छलके जब काम कलश तन में सिमटे दुनिया अंगूठी नग में. आँखिन के जोत बढ़ल होला, नहतर पर घाव चढ़ल होला. एहू में काम वेदना के जिक्र कइल गइल बा. अब काम वेदना आ काम निहोरा के अलगे अलगे कवि गीतकार अलगा तरह से परोसेलें. कुछ लोग के परोसा सलीकेदार होला मिसिर जी आ हिमकर जी का तरह आ कुछ लोग के परोसा फूहर हो जाला. एकरा चलते भोजपुरिया लोगन में कबो कबो नगिनिए के लहर का तरह टीस उठत रहेला आ लोग फूहरपन का खिलाफ लाठी ले के धावे लागेला.
अब ओह लोगके के बतावे कि ‘सुबरन को ढूंढ़त फिरे कवि कामी और चोर’. एके सुबरन के मतलब कवि, कामी आ चोर खातिर अलग अलग होला. कवि बढ़िया वर्ण खोजत चलेला अपना रचना खातिर, कामी के बढ़िया वर्ण, देह के रंग चाहेला, आ चोर के सुवर्ण सोना. इहे हालत भाषा में सलीका आ फूहर के होला. एक आदमी के जवन फूहर लागे हो सकेला कि दोसरा के ऊ बहुते सहज लागत होखे. भाषा से समाज बनेला बाकिर समाजे भाषा बनावेला. अगर बोले सुने वाला फूहर बाड़े त भाषा फूहरे सहज लागी उनके. वइसहूं फूहर आ अश्लील भा वल्गर के मतलब एके होला डिक्शनरियन में – गँवार, असभ्य, देहाती, अश्लील.
श्लील लोग खातिर जवन श्लेष्मा होले तवना के अश्लील लोग खखार कहि के काम चला लेला, अब केहु के बाउर लागत होखे त लागो. वइसहीं फूहर लोग के दुअर्थी के बात करे वाला सभ्य शिक्षित लोग जब वइसने कवनो बात करेला त ओकरा के अलंकार कहल जाला, नाम ह श्लेष अलंकार. वाह रे समाज आ राउर श्लीलता. हमार पोंटा हम फेंक दीहिलें आ रउरा अपना नेजल डिस्चार्ज के रुमाल में सोख के राख लीलें! रउरा श्लील, हम गँवार आ फूहर!
बहुते लोग हमरा से नाराज रहेलें कि हम फूहरता के समर्थन करत रहीलें त ओह लोग के हम बार बार इहे बतावल चाहीलें कि भोजपुरी बोले लिखे वाला लोग आजुओ गाँवे देहात में बा, भा कवनो शहर में मजूरी करत. धंधापानी में लागल आपन रोजगार करे वाला लोग त कबे भोजपुरी के भुला दिहले बा. याद रखले बाड़ें इहे फूहर ट्रक-टेम्पो-टैक्सी ड्राइवर भा खलासी मजदूर. दिन भर के हारल थाकल मनई के देवी गीत नीक ना लागी ओकरा त उहे चाहीं जवना से ओकरा तसल्ली मिल जाव आ नींद आ जाव. अब उहे के मतलब रउरा उहे निकालीं भा उहे, ई रउरा सभे पर बा. हमहन के श्लेष अलंकार इहे ह.


text:
Home Tags भोजपुरी ग़ज़ल
Tag: भोजपुरी ग़ज़ल
भोजपुरी ग़ज़ल: जमाना के आंधी
भोजपुरी के श्लाकापुरुष पाण्डेय कपिल जी के एगो ग़ज़ल 1977 ई में आईल रहे - जमाना के आंधी केतना प्रासंगिक बा रउरो देखीं ---- जेने देखि...
भगवती प्रसाद द्धिवेदी जी के एगो भोजपुरी ग़ज़ल
हिय में उठत जुआर, प्यार के ग़ज़ल कहीं मउसम बा बटमार, प्यार के ग़ज़ल कहीं पियत दूध बछरू के जब गैया चाटे तिरपित होत निहार, प्यार के...
हम रोज निहारीला रहिया
हम रोज निहारीला रहिया हम रोज बहारीला अँगना, जब-जब भी बयरिया सँसरेले अचके में खनखि जाला कँगना। तस्वीर बना के हृदया में दुनिया से छिपा रखले...
केतना कदम के डार हम रहनी अगोर के
केतना कदम के डार हम रहनी अगोर के तबहूँ तोहार बाँसुरी बाजल न भोर के कब तक घिरल अन्हार में कलपत रही करेज कब तक सनेह के...


text:
राजन यादव फिल्मस इन्टरटेंमेट्स के बैनर तले बने जात फिलिम ’बुढ़वा टमटमवाला’ के संगीतमय मुर्हूत मुंबई के अंधेरी स्थित एम फॉर यू स्टूडियो में अभिनेता पवन सिंह नारियल तूड़ के कइलन. एह मौका पर फिल्म जगत के कई लोग निर्माता राजन यादव के बधाई दिहल. एहमें पाखी हेगड़े, पवन सिंह, शुभी शर्मा, इन्दू सोनाली, एम. आई राज, अजय कु., ब्रजेश त्रिपाठी, रंजीत सिंह, नेगी, मनोहर एस. झा, सुशील सिंह, नरसु, संजय भूषण पटियाला, एस. के चौहान. राजु, पुरूषोत्तम ओझा, माया यादव, अभिलाषा श्रीवास्तव, बबलू सोनी, मनोज द्ववेदी, गंगा वर्मा आ विनय बिहारी शामिल रहले.
अपना फिलिम का बारे में बतियावत निर्देशक भागीरथी स्वाई कहलन कि ई कॉमेडी प्रधान फिलिम होखी जवना के शूटिंग मुंबई आ बिहार में कइल जाई. एकर मुख्य किरदार कॉमेडियन आनंद मोहन करत बाड़ें. उनका अलावे अविनाश शाही, मोनालिसा, सुशील सिंह, ब्रजेश त्रिपाठी, के के गोस्वामी आ विनय बिहारी मूख्य रूप से बाड़ें. गीत संगीत आ कहानी विनय बिहारी के बा.
फिलहाल एकरा गाना के रिकार्डिंग मुंबई में हो रहल बा.
(संजय भूषण पटियाला)


text:
पंडित विद्यानिवास मिश्र के जयंती का मौका पर 14 जनवरी 2015 का दिने भोजपुरी के महान साहित्यकार डा॰ अशोक द्विवेदी के ‘लोककवि सम्मान’ से सम्मानित कइल जाई.
पंडित विद्यानिवास मिश्र के स्मृति में दिहल जाए वाला पुरस्कार खातिर एगो चयन समिति सुनीता जैन का अध्यक्षता में बनल रहे. सदस्य रहले विश्वनाथ प्रसाद तिवारी, अरूणेश नीरन, सत्यदेव त्रिपाठी आ दयानिधि मिश्र. समिति के फैसला रहल कि विद्याश्री न्यास का ओर से साल 2015 के ‘विद्यानिवास मिश्र सम्मान’ प्रसिद्ध समीक्षक आ कवि नंद किशोर आचार्य के उनुका हिन्दी किताब ‘रचना का अंतरंग’ खातिर दिहल जाई.
भोजपुरी पत्रिका ‘पाती’ का माध्यम से भोजपुरी के निरंतरन नव्य चेतना दिहला खातिर भोजपुरी के मशहूर कवि आ कहानीकार डा॰ अशोक द्विवेदी के ‘लोककवि सम्मान’, बनारस घराना के मशहूर गायिका सुचरिता गुप्ता के ‘लोककला सम्मान’ आ मशहूर कवि श्रीकृष्ण तिवारी के सम्मान में दिहल जाएवाला ‘गीतकार सम्मान’ से कवि ब्रह्माशंकर पाण्डेय के सम्मानित कइल जाई.
सगरी सम्मान पंडित विद्यानिवास मिश्र के जयंती का मौका पर 14 जनवरी 2015 का दिने वाराणसी में होखे वाला समारोह में दिहल जाई.


text:
पंकज केसरी अपना अगिला भोजपुरी फिलिम में ‘जोरू के गुलाम’ बनल नजर अइहें. निर्माता करूणेश कश्यप क शैला इंटरटेनमेंट के बैनर तले बनल एह फिलिम ‘जोरू के गुलाम’ में देखावल गइल बा कि मरद मेहरारू एके जिनिगी के दू गो पहिया हउवें. जिनिगी के गाड़ी सही चले एहला जरूरी होला कि एक पहिया में डिफरेंसियल लागल रहे जवन दोसरा का हिसाब से अपना के एडजस्ट कर लेव. जब दुनु पहिया का बीच सही तालमेल बइठी तबहिए जीवन का पटरी पर जिनिगी के गाड़ी बिना रुकावत बढ़त जाई.
समाज में जवना घर के मेहरारू बाहर काम करेले आ मरद घर चलावेला त ओह मरद के जोरू के गुलाम कहल जाला. अनेके फिलिमन में अपना अदाकारी के जलवा देखा चुकल पंकज केसरी के ‘जोरू के गुलाम’ बनल देख दर्शक कतना एनज्वाय करीहें से फिलिम रिलीज होखला का बादे पता चली.
गुड्डू जाफ़री के निर्देशन संपादन में बनल, लेखक-गीतकार करूनेश कश्यप आ संजय झरेला, संगीतकार प्रदीप, कोरियोग्राफर युवराज मोरे, एक्शन मास्टर हीरा यादव, कैमरामैन, दिनेश आर. पटेल आ कार्यकारी निर्माता धर्मेन्द्र कुमार के एह फिलिम में पंकज केसरी के अलावा प्रीति सिंघानिया, बृजेश त्रिपाठी, हीरा यादव, करूनेश कश्यप, रवि रंजन, प्राची कश्यप, संजय झरेला, उपेन्द्र सिंह, हरेन्द्र शाह, शकाल, त्रिभुवन, प्रीतम पटेल, हरेश, किताबुद्दीन वगैरह कलाकार शामिल बाड़ें.
(समरजीत)


text:
जीविका फिल्म्स प्रोडक्शन के बैनर तर प्रकाश चन्द्र ए राय के बनावल भोजपुरी फिलिम ‘राउडी रानी’ 5 सितम्बर से बिहार आ झारखण्ड में रिलीज करे के योजना बा. एह फिलिम में राउडी रानी बनल रानी चटर्जी खतरनाक स्टंट करत लउकीहें. अमरीशो सिंह के स्टंट आ रोमांस करत देखल जाई. पहिला बेर एह फिलिम में रानी चटर्जी आ मनोज टाईगर के धमाल मचावत कामेडिो देखल भरपूर मनोरंजन दी.
निर्देशन इकबाल बक्श के बा आ संगीत छोटे बाबा आ आबिद जमाल के. गीत विनय बिहारी लिखले बाड़न.
मुख्य कलाकारन में रानी चटर्जी, अमरीश सिंह, मनोज टाईगर, अभय कुमार, नेहा तिवारी, सोनू दूबे, लल्लन सिंह, सोनिया मिश्रा, शब्बीर कुरैशी, रत्नेश तिवारी, राहुल भिसे, शिवम, सर्वदेव शुक्ल, दीपक भाटिया, आ आईटम डांसर सम्भावना सेठ बाड़ी.
(रामचन्द्र यादव)


text:
इंगलैण्ड में भइल चुनाव में कंजरवेटिव पार्टी के पूरा बहुमत मिल गइल बा जबकि सर्वे में बतावल जात रहुवे कि अबकी कवनो दल के बहुमत नइखे मिले वाला. विरोधी लेबर पार्टी के करारी हार देखे के पड़ल जवना का बाद ओकर नेता इद मिलिबैंड इस्तीफा दे दिहलन. स्काटलैंड में स्काटिश नेशनल पार्टी के शानदार जीत मिलल आ ओहिजा के 59 गो में से 56 सीट ऊ अकेले जीत लिहलसि. एह चुनाव का बाद कैमरुन दुबारा सरकार बनइहें आ अनुमान लगावल जात बा कि इंगलैंड यूरोप युनियन से अलगा हो जाई आ स्काटलैंड में फेरू युनाइटेड किंगडम से बाहर निकले के आंदोलन तेज हो जाई.
- लोकसभा पटल पर राखल गइल कैग के रिपोर्ट में देश में बनल लड़ाकू जहाह तेजस-1 में नाहियो त 53 गो कमी गिनावल गइल बा. साल 2013 में एह जहाज के क्लियरेंस मिलल रहुवे बाकिर वायुसेना एकरा में कई गो बदलाव के जरुरत बतवले बिया. कैग के रिपोर्ट में इहो कहल गइल बा कि सेना का लगे महज दस पन्द्रह दिन के लड़ाई करे लायक गोला-बारूद बचल बा. जबकि ओकरा लगे कम से कम चालीस दिन ले लड़े लायक सामान होखे के चाहीं.
- मुंबई हाई कोर्ट से काल्हु सलमान के जमानत मिल गइल आ उनुका के सुनावल सजा पर रोक लगा दीहल गइल. देश के एह न्याय व्यवस्था पर पूरा समाज सवाल उठावत बा कि तेरह साल लागल सलमान के सजा सुनावे में बाकिर आनन फानन में सजा पर रोक लाग गइल. कवनो आम आदमी निर्दोष रहला का बादो बिना जमानत बरीसन जेल में सड़े ला मजबूर हो जाला आ ओकर सुनवाई करे के समय कवनो अदालत का लगे ना रहे. बस तारीख पर तारीख पड़त रहेला. बाकिर अगर केहू पइसा आ पँहुच वाला होखो त ओकरा ला पलक झपकते सब कुछ हो जाला.
- प्रधानमंत्री नरेन्द्र मोदी के छत्तीसगढ़ के दौरा खातिर नया रायपुर में बनावल पंडाल भस गइल जवना चलते करीब 4 दर्जन लोग घवाहिल हो गइल. एह हादसा का बाद मोदी के रायपुर सभा रद्द कर दीहल गइल बा बाकिर दंतेवाड़ा में उनकर सभा होखे जा रहल बा. नक्सली एह दौरा के विरोध करत बाड़न काहे कि ऊ ना चाहसु कि उनुका प्रभाव का इलाका में विकास के कवनो काम होखो आ गरीब आदिवासियन के रोजी रोटी के सुबहित जुगाड़ बन पावे. दंंतेवाड़ा में मोदी इस्पात संयंत्र के दू गो बड़हन परियोजना आ रावघाट-जगदलपुर रेल लाइन के उद्घाटन करीहें.
- संसद में गलतबयानी के आरोप में राहुल गांधी का खिलाफ विशेषाधिकार हनन के नोटिस भाजपा का तरफ से दीहल गइल बा. सुर्खी बटोरे का फेर मे रहे वाला राहुल कवनो मसला के तह में जाए के कोशिश ना करसु आ सुनल सुनावल बात पर बोलत रहेलें. अमेठी के फूड पार्क योजना रद्द करे के फैसला पिछला यूपीए सरकारे कइले रहुवे आ दस महीना पहिले एह योजना के रद्द कर दीहल गइल रहे. बाकिर दस महीना बाद अचके में राहुल ट्यूबलाईट का तरह रोशन भइलें आ बयान दे मरले.
- शुक का दिने पूरा यूपी में डाक्टर हड़ताल पर रहले. एह हड़ताल में डाक्टर पूरा एकजुटता देखवले आ आपन निजी क्लिनिक आ नर्सिंग होम बंद क के रखले. इक्का दुक्का डाक्टर जरूर अपना क्लिनिक में मरीज देखत पावल गइलें बाकिर वइसन लोग अमूमन आईएमए के आंदोलन में शामिल ना होखसु.
- नेपाल में भूकंप आवे के सिलसिला लगातार जारी बा. शुक का दिनो चार गो झटका आइल. अबले ओहिजा भूकंप से मरेवालन के गिनिती आठ हजार के पार हो गइल बा. संयुक्त राष्ट्र एह बात पर चिंता जतवले बा कि नेपाल के एह त्रासदी का बाद दुनिया से मिलल सहायता नाकाफी बा आ ओकरा अउर सहायता मिले के चाहीं.
- चीन के विदेश मंत्रालय के एगो बोलतुआ मोदी के होखे वाला चीन यात्रा के स्वागत करत कहलन कि एह दौरा से दुनू देश का बीच संबंध अउर पोढ़ होखी.
- मोदी के चीन यात्रा से कुछे दिन पहिले चीन का सीमा से लागल पूर्वोत्तर भारत में सुपरसोनिक ब्रह्मोस मिसाइल के सतह से सतह पर मार करे वाला संस्करण के सफल परीक्षण शुक का दिने कइल गइल.
- शुक का दिने पश्चिम बंगाल के अलीपुर दुआर इलाका में वायुसेना के एगो मिग-27 विमान गिर गइल. एह हादसा में पायलट त बाच गइल बाकिर दू गो आम आदमी मारल गइले.
- विकेटकीपर बल्लेबाज पार्थिव पटेल के शानदार 45 रन आ हार्दिक पंड्या के नाबाद 21 के सहारे मुंबई इंडियंस चेन्नई में भइल आईपीएल मैच में चेन्नई सुपरङ्क्षकग्स के ओकरे मैदान पर छह विकेट से हरा दिहलसि.
- केंद्र सरकार का तरफ से मार्च में ऑल इंग्लैंड ओपन चैम्पियनशिप के फाइनल में पहुंचे वाली स्टार बैडमिंटन खिलाड़ी सायना नेहवाल के 25 लाख रुपिया के इनाम दीहल गइल. एह चैम्पियनशिप के फाइनल में पहुंचे वाली ऊ भारत के पहिला महिला खिलाड़ी रहली.
- नई दिल्ली से दरभंगा का बीच चले वाली स्वतंत्रता सेनानी एक्सप्रेस 11 सितंबर से जयनगर ले चलल करी आ बीच में सकरी आ मधुबनी पर रुकल करी. एही दिन से मोरध्वज एक्सप्रेस जम्मूतवी से मुजफ्फरपुर का बदले बरौनी ले चलल करी,
- बिहार के मुख्यमंत्री रहल जीतन राम मांझी आपन नया गोल बनावे के एलान शुक का दिने क दिहलन. एह गोल के नाम राखल गइल बा ‘हम’ माने हिन्दुस्तानी अवाम मोर्चा. शकुनी चौधरी के एकर प्रदेश अध्यक्ष बनावल गइल बा. एकरा झंडा में केसरिया रंग ना होखी आ ऊपर नीचे हरियर पट्टी का बीच में उज्जर पट्टी रही. बीच में हम लिखल रही.
- उत्तर प्रदेश सरकार 9 गो डिप्टी एसपी के तबादला शुक का दिने क दिहलसि. एह तबादला में जटाशंकर राव सहायक सेनानायक गोरखपुर, विजेंद्र द्विवेदी सहायक सेनानायक आजमगढ़, सिद्धार्थ सीओ लोकायुक्त, मदन सिंह सीओ फतेहपुर, आरके गौतम सीओ मथुरा, लेखराज सीओ फतेहगढ़, एके त्यागी सीओ शाहजहांपुर, संजय कुमार सीओ मथुरा, आ रामआसरे सिंह हरदोई के नाम शामिल बा.
- गुलाम काश्मीर के यात्रा पर निकलल दू गो राजदूत शुक का दिने मारल गइले जब ओह लोग के ले के जात हेलीकाप्टर के मार गिरावल गइल. एहमें 11 लोग सवार रहुवे आ सात लोग के मौत हो गइल. चार जने घवाहिल होके बाँच गइले.
- बलिया सदर तहसील के लेखपाल अमीर चंद के घूस लेत पकड़ लीहल गइल आ वाराणसी से आइल टीम ओकरा के लेके चल गइल.
- बियफे का रात गाजीपुर के सालिकपुर सौरी गाँव के प्रधान प्रेमचंद यादव के गोली मार के हत्या क दीहल गइल.
- प्रधानमंत्री नरेंद्र मोदी आज तीन गो बड़हन सामाजिक सुरक्षा योजना के शुरुआत करइहें. एकनी के नाम हवे प्रधानमंत्री जीवन ज्योति बीमा योजना (पीएमजेजेबीवाई), प्रधानमंत्री सुरक्षा बीमा योजना (पीएमएसबीवाई) आ अटल पेंशन योजना. एह योजनन के शुरुआत का बाद देश के आम आदमी के जीवन बीमा के लाभ बहुते कम खरच, महीना में एक रुपिया, में मिले लागी.
- देश में पिछला पांँच बरीस में मकानन के दाम तेजी से बढ़ल बा आ सबले अधिका तेजी लखनऊ में आइल बा. एह बीच मकानन के दाम करीब 70 फीसदी बढ़ गइल बा. सबले बेसी माँग छोट मकानन के बा आ ओकरे दाम सबले अधिका बढ़ल बा. लखनऊ में त दाम दुगुनो से अधिका हो गइल बा.
- सप्ताह के आखिरी कारोबारी दिन शुक का दिने मुंबई के शेयर बाजार में फेरू तेजी देखे के मिलल आ सेंसेक्स एक बेर फेर 27000 से ऊपर आ गइल. निफ्टीओ 8191 पर बंद भइल. पिछला दू दिन का गिरावट का बाद ई करेक्शनो रहल हो सकेला आ नयका निवेशक लोग के सम्हर के फैसला लेबे के चाहीं. अबहीं कवनो नया सौदा खड़ा कइल घाटा दे सकेला.
- सुप्रीम कोर्ट शुक का दिने बिहार में गुटखा बेचे पर लगावल पाबन्दी के बरकरार राखत पटना हाई कोर्ट के फैसला पर रोक लगा दिहलसि.


text:
कहे खातिर त तुलसिए बाबा कह गइल बानी कि ठठा के हँसल आ गाल फुलावल एके साथे ना कइल जा सके. बाकिर आजु के जमाना में एह तरह के नमूना आए दिन देखे के मिले लागल बा. संगही रहि के एक दोसरा से घात करे के चलन बढ़ल जात बा. नया तरीका, नया राजनीति बनावे आइल लोगो ओही राह पर बह निकलल बा जवना ला दोसरा के गरियावत रहुवे लोग. कश्मीर में आपन राजनीति चमकावे खातिर देशहित के तिलांजलि दिहल जात बा आ संगे चले वाला गोल के हालत उहे हो गइल बा कि ‘लाजे भवहि बोलसु ना, सवादे भसुर छोड़सु ना’. बाकिर हम अपना बतकूचनी परंपरा के जियावत गाल बजावल छोड़ गलथेथरई के राह पर बढ़त जाए के चाहत बानी.
अबहीं कुछे दिन भइल जब देश के रेल बजट पेश भइल रहुवे. किराया ना बढ़ावल गइल बाकिर भाड़ा बढ़ गइल. आ हम सोचे लगनी कि किराया आ भाड़ा में कुछ फरक होला कि ना, फरक होखे के चाहीं कि ना. अधिका लोग मान जाई कि किराया आ भाड़ा एके बात होला. बाकिर हम कइसे मान लीं कि महसूल आ मजदूरी एके बात होला. अगर कुछ करे दिहला खातिर कुछ लिहल जाव त ऊ भइल किराया आ कुछ कइला खातिर लिहल जाव त ऊ भइल भाड़ा. भाड़ा लेबे वाला एकरा बदले में राउर कुछ काम कर देला, कुछ सामाना ढो देला, एहिजा से ओहिजा चहुँपा देला. बाकिर दोसरा के मकान में रहे ला दिहल जाए वाला धन भाड़ा ना कहा के किराया कहाए के चाहीं. काहें कि एहिजा घर वाला अपने कुछ नइखे करत, ऊ त बस रउरा के अपना मकान में रहे देत बा. होटल के रूम के किराया आ सामान ढोए के भाड़ा के फरक रेलवे में जा के तनी अझुराए लागेला. रेल अपना कोच में रउरा के ढो के एक जगहा से दोसरा जगहा चहुँपावेला एहसे एकरा के भाड़ा कहे के चाहीं, किराया ना. बाकिर रेलवे के विश्रामगृह में लागे वाला शुल्क भाड़ा ना होके किराया होखेला. बाकिर मकान भाड़ा भा घर भाड़ा पता ना कइसे अतना प्रचलन में आ गइल कि किराया आ भाड़ा के फरके मेटा दिहलसि. शुल्क में सबकुछ समाहित हो जाला. शुल्क किराया हो सकेला, भाड़ा हो सकेला, मास्टर के डाक्टर के फीस हो सकेला, सेवा के दाम हो सकेला वगैरह वगैरह. सरकारी कार्यालय में राउर काम कइला का बदले कर्मचारी भा अधिकारी लोग जवन शुल्क मांगेला ओकरा ला शब्द होला उत्कोच. आ जब उत्कोच का बारे में सुनब त लागी कि ई त शुरुवे से चलल आवत बा. उत्कोच के सहज भाव से समुझे के होखे त जान लीं कि केहू के कुछ काम करे खातिर कोंचे में जवन धन दिहल जाला तवने के उत्कोच कहल जाला. अब देखीं त एह उत्कोच का बदले समाज में चलत शब्द घूस में ऊ ध्वनि ना निकले जवन उत्कोच में निकलत बा. बाकिर समाज ओकरे के मान देबे ला जे चल निकलेला. आ कई बेर एह फेर में खोटो सिक्का चल निकलेला. अलग बात बा कि ढेर दूर ले ना जा पाए आ अपना मन के तोस देबे के पड़ेला अपने सिक्का खोटा निकल गइल त का कहल जाव.
अब हमरा बतकुच्चन में खोट निकलो भा ना हम त चलनी अपना कान के खोट निकलवावे. इहो खोट खोटे नू ह !


text:
खलनायक बिपिन सिंह अकसरहाँ कुछ ना कुछ नया करत रहलें. एही चलते फिलिम “प्रतिघात” में बिपिन सिंह खलनायकी ना कर के एगो नीमन आदमी के किरदार कइलें बाड़ें. दर्शको उनुका के अइसने पाजीटिव किरदार में देखलो चाहत रहलें. अब ई भूमिका कर के बिपिन सिंह बहुते खुश बाड़ें. एहमें उनुका के एगो सच्चा आ इमानदार पुलिस इंसपेक्टर का रुप में देखीहें दर्शक. अक्षरा सिंह एहमें एगो खास भूमिका में बाड़ी.
ई नारी प्रधान फिलिम अनुभव मोशन पिक्चर के बैनर तले बनल बा आ निर्देशक बाड़ें आनंद डी गहतराज. फिलिम के कहानी लिखले बाड़न मनोज पाण्डेय.
(भोजवुड न्यूज)


text:
पिछला 18 जुलाई के बालेश्वर सिंह के जनमदिन रहे आ एकरा के भोजपुरी फिलिम ‘बलम रसिया’ के शूटिंग वाला सेटे पर धूमधाम से मनावल गइल. निर्देशक शिवम कुमार आ परी सिंघानिया के कम्पनी के बैनर में बनत ‘बलम रसिया’ के शूटिंग गुजरात का राजपिपला के रमणीय स्थल पर चल रहल बा. एकर नायक यश कुमार आ नायिका अंजना सिंह आ परी सिंघानिया, खलनायक संजय पाण्डेय, निर्माता दीपक शाह, समेत पूरा यूनिट का मौजूदगी में बालेश्वर सिंह के जनमदिन के केक कटाइल आ सभे बधाई दिहल. ई मौका बालेश्वर सिंह ला यादगार मौका बन गइल.
बालेश्वर सिंह नायक यश कुमार समेत सभे के तहेदिल से शुक्रिया अदा कइलन आ कहलन कि रउरा सभ से मिलल ई सरप्राइज हमरा ला जिनिगी के यादगार पल बन गइल.
लगे हाथ इहो जानत चलीं कि हालही में बिहार आ झारखण्ड में रिलीज फिलिम ‘सजना मंगिया सजाई दऽ हमार’ में बालेश्वर सिंह के दबंग आदाकारी सगरो सराहल जात बा. तिसरका खुशखबरी बालेश्वर सिंह ला ई बा कि उनकर फिलिम ‘गरदा’ यूपी आ मुंबई में सफलता के गरदा उड़ावत बिया.
(रामचंद्र यादव)


text:
28 -29 दिसम्बर, 2013, अखिल भारतीय भोजपुरी साहित्य सम्मलेन के रजत जयंती के उपलक्ष्य में पटना में आयोजित 25 वे राष्ट्रीय अधिवेशन आयोजित राष्ट्रीय भोजपुरी कवि सम्मलेन के दौरान अनेकानेक भोजपुरी काव्य संकलन के विमोचन भईल मंच पर भोजपुरी रचनाकारन के तीन पीढ़ी मौजूद रहे। भोजपुरी के युवा कवि संतोष कुमार के भोजपुरी काव्य संग्रह “भोर भिनुसार” के विमोचन भोजपुरी के शलाका पुरुष पाण्डेय कपिल जी कइनी। पाण्डेय कपिल के साथ साथ जौहर शफियावादी, डॉ गुरुचरण सिंह, संतोष कुमार व मनोज भावुक जी एह नवकी काव्य संग्रह के विमोचन में भाग लिहलन। संतोष कुमार के ई पहिल भोजपुरी कविता संग्रह ह जवना में भोजपुरी के नवकी कविता शामिल बा।
पाण्डेय कपिल ने कइनी संतोष कुमार के भोजपुरी काव्य संग्रह “भोर भिनुसार” के विमोचन


text:
जफर कमाल फिल्मस के बैनर तले बनल निर्माता मेंहदी हसन आ लेखक-निर्देशक कमर हाजीपुरी के भोजपुरी फिलिम “गुलाब थियेटर” के ऑडियो पिछला दिने विरार के विधायक क्षितिज कुमार साई उत्सव के मंच पर जारी कइलन, एह मौका पर मुख्य अतिथि गोविन्दा, मलाड के विधायक असलम शेख, हितेन्द्र ठाकुर, अभिनेता विनय आनंद, निर्माता मेंहदी हसन, लेखक-निर्देशक कमर हाजीपुरी वगैरह लोग मौजूद रहल. आर्या म्यूजिक कंपनी ओहिजा मौजुद सगरी मेहमान आ कलाकारन के आडियो सी.डी. भेंट कइलसि. फिलिम के नायक विनय आनंद मौजूद दर्शकन के मनोरंजन कइले आ “गुलाब थियेटर” फिलिम के सिनेमाघर जा के देखे के अपील कइलें.
’गुलाब थियेटर’ में थियेटर से जुड़ल कलाकारन के जिनिगी के दर्द देखावल गइल बा. फिलिम आठ मार्च से बिहार में रिलीज होखे वाली बा.
(समरजीत)


text:
ई संजोगे रहे कि ओह दिने दिदिया कचहरी के राहे केनियो जात रही, कि अचानके थथम गइली आ लगली सोंचे. आपन आंखि के ऊ कई बेर मलली तबो विश्वास ना पड़े, फेरू निगिचा जाके देखली त इत्मीनान भइल, कि सांचो ई बीने हई. ई बीना कब से करिया कोट पहिने लगली, ऊ ना सोच पवली. इनकर त जिनगिए बदल गइल बा. बियाह भइल रहे, त सभे कहे कि बड़ा उमीरगर लइका से ई बियाह दीहल गइली. बीना एगो सुकुंआर, पढ़ल-लिखल लइकी रहीं, ओही से इनकर बियाहो एगो प्रोफेसर लइका से भइल रहे, जवन पी.एच.डी. कइले रहन, बाकी बीना त अपना जिनगी के रूपे बदल लेली. ई त कनिया-दुलहिन बनबे ना कइली आ एगो वकील बन गइल बाड़ी. दिदिया के अइसन लागत रहे कि कोर्ट से अबे ऊ कवनो अंझुराइल बहस क के निकलल रही. अबहीं ले ऊ थिराइल ना रही. उनका मन में विचारन के धार अबहिं हलकोरा मारत रहे.
त दीदीया जेसे दस बरिस बाद भेटाइल रही, लगली कहे- ए- दीदीया अब हम ऊ बीना ना हंई जेकरा के खाली ओह प्रोफेसर साहेब के साथे साड़ी आ चुनरी से मुंह तोप के तोहन लोग बिदा कइले रहू. हमरा भाग में त कनिया बने के लिखले ना रहे, ओही से कह तानी कि अब हम ऊ ना हंई. हमार देयादिन हमके का बुझीहन. सास के ना रहला से ओह घर में ऊ गुलछर्रा उड़ावत रही. हमरा एह सोना नियर घर के हमरा भसुर के सीधा होखे से ऊ उजाड़ देले रहीं.
अरे! दीदिया ऊ हमार जेठान ना रही, ऊ रही नट्टिïन आ एगो जादूगरनी तबे नू एह प्रोफेसरो के अपने बस में कके हमार बियाह करवइली. ऊ हमके सोझबक मेहरारूए ना एगो उजबक लइकी बूझ के ले अइली आ हरदम हमके खानदानी बने के सीख देवे लगली. ऊ समझवली कि उहे मेहरारू देवी कहाले जवन रहन-चाल से रहेले. ऊ जनली कि हमहूं ओही पुरनकी मेहरारून में से बानी जवन खाली सहत रहेले. जइसे आ जवना करवट ओह घर में, मरद आ सास, जेठानी आ ननद बइठा देला ओही करवट जिनगी भर ऊ बइठल रहेली. तनिको ओह आ उफ्फ मुंह से ना निकसेला.
ए- दीदिया एह पुरनकी मेहरारूनो में एकहक गो अइसन चलबिद्धर कनटाइन आ जोगिन होली कि सभके अपने बस में कइले रहेली. अइसने मेहरारू मुहजोरो कहाली. इन्हन लोगिन के मुंहे ना चलेला, आंखियो चलत आ चकमकत रहेला. इनका सोझा बड़हन-बड़हन मरदो लोग पोंछ दबा के भाग जाला, आ ना भागेला त लागेला लोग पोंछ हिला-हिला के नाचे. अइसने मेहरारून में एगो हमरो जेठ देयादिन रहीं, जेकरा सोझा हमार मरदो रात दिन आपन पोंछ हिलावल करस. कालेज में ऊ दोसरा के पढ़ावस आ घर में अपना भऊजाई से पाठ पढ़ल करस.
जब हम बियाहे अइलीं त जेठानी के दू-दूगो से बेटिन से घेराइल रहत रहीं. इहे बेटी लोग हमार सास ननद बनल रहे. जानतरू ओने का होत रहे, एह बेटिन के चाचा अपना भउजी साथे हंसत-मुस्कात रहत रहन. दिन में त अपना नोकरी प रहस, बाकी अवेते सीधे ओह मोटको के घर में बिहंसतेे घुस जास. ई लीला देखते-देखते हमहूं जब उबिया गइलीं आ मन पाक गइल त लगनी ओह लोगिन के घर में घुस-घुस के चाय पहुंचावे. कबो-कबो रंग-बिरंगा नाश्ता बनाई, त कबो मिठाई मंगा के खियावे घुसीं आ एह लोगिन के कुल तमाशा अपना आंखि निहारल करीं.
एही कुल सेवा करे में एक दिन एगो डायरी हमरा हाथे लागल त पवलीं कि हमरा दुलहा के उमिर त एह घरी एकतालिस बरीस होता, त अपना उमिर ओरी तकलीं, जवन अबही बीस पार करत रहे. जानतारू दीदिया हम एह घरी ई सोच के ना चुपइलीं कि एह उमिर में त सांचहूं हमरा के सेवा करे खातिर ले आइल गइल बा. मन में उठल उफान से ओह दिने कनखी के बले उनके घर में बोला के बइठा लिहलीं. लगनी उनकर सेवा करे. ई सेवा खाली हाथे से ना बातो से कइलीं, साथे-साथे अंखियो चुप ना बइठल रहे. उनके अच्छा से समझवलीं कि हमार बियाह उनही से भइल बा, त उनका हमरो सेवा लेबे के ना चाहीं. एह घरी हम एकदमे बेलज्ज आ बेशरम मेहरारू बन गइल रहीं. उहो हमरा बाती से हंसलन-बिहंसलन, बाकी उनका भउजी के मन में ओह घरी तूफान उठत रहे-जइसे बुझाइल कि ऊ डेराइल आ कंपसल बाड़ी. हमरा उमेद हो गइल कि एह तूफान के सामना अब हम क सकीला.
ए दीदिया हमार हर-तरह के सेवा जवन उनका भउजी के छाती प मंूग दर के हम करत रहीं ओही के फल भइल कि हमरा पता चलल कि हमरा पहिले एक जानी जवन देखे में खूबे सुन्दर रही इनका जीवन में बियाह के इहे भउजी उतरले रही, बाकी कुछुओ दिन ओह मेहरारू के ओकरा जिनगी के सुख ऊ ना भोगे दिहली. बेचारी के बाप ना रहे, आ माई त जनमते चल देले रहे, अइसन टूअर-टापर लइकी के जिनगी में ई कहिके कि ओकरा देह में त सफेद दाग बा, घूंघट काढ़ के ओह दाग के ऊ चोरवले रहले, मरद के साथे रही त घरो खानदान में दाग लाग जाई, ओकरा भेंट ई भउजी ना होखे दिहली.
अपना बेटी आ घरेके सेवा-टहल खातिर ओके दाई बना के ओह गांवे के घर में ई राख देले बाड़ी. अब गांव घर के काम-काज से एह भउजी के छुट्टी मिल गइल बा, त कबो-कबो गांव में आ कबो देवर के नोकरी प आके रहेली. ढेर देवरे के नोकरी प बहरे एह से रहेली कि जवान-जवान बेटिन के पढ़ावे-लिखावे के रहेला आ देवर प आपन सासनो चलेला. देवर त ओह बेटिन के पढ़इबे करिहन आ भउजी अपना देवर के रुपिया-पइसा आ खाना-कपड़ा के साजो संवार करत रहिहन.
एतना कुल लीला देखते-देखते अब हमार अक्किल में ताला आ बन्द आंख दुनू खुलल. जानतारू हमके त एह समाज के मुंह बन्ïद करे खातिर न एह चालिस बरीस के दुलहा से बियाह के ई भऊजी ले अइली. त अब हम सोचनी कि नीक से एह खोखला समाज के सोझा एह भउजी के नागट उघार क के हम नचाइब. एही सोच के पुरवे खातिर एह दीदिया आज हमरा ई रूप धरे के परल. बीना कहली कि हम काहे चुप बइठब. आज के जमाना के बेटी बानी. हम तोहसे सांचो कहतानी कि एह घरी-”आंचल में है दूध- आंखो में पानी ” वाला रूप सोचियो के हम चुपइलीं नाहीं. एही से दूइए साल के भीतर ई सोना-चानी दू जानी देवी हमरा भइली.
जब ई लोग के जनम होखे के रहे, त ओहू घरी ई भउजी हमके बकसली ना अपन कुल करतब देखा दिहली कि कइसहूं हमार जान बाचो ना. होखे के घरी ले एह घर के कुल टहल-सेवा हमही कइलीं. ऊ त ई कह कि जेउवां दूगो देवी लोग आ गइली, त भउजी बस इहे कहि के चुपा गइली कि बड़ा धधाइल रहलन हं, एह कुल-खानदान में बेटा ना आई. इहो कुलछनी मेहरारू बिया कि अवतही दरिद्र बना देलस. हमरा त दू जानी बेटी रहबे कइली ह, ई आके एके साथे दूगो अवरी बेटिए बोला देलस. देवर से कहली कि हरघड़ी एही से बरजत रहीं कि राती के दूध पीए के बहाना बना के तू ओने का करे जाला आ जाये के चाहेल, ई मेहररूओ त बेरहन बिया. अब त जवन होखे के हो गइल, अबो से बूझ. आगे कहली कि बूढ़ा गइलन बाकी इनका अक्किल ना भइल.
ए दीदिया इहे ना हम अपना लरकोरी भइला प केतना दु:ख सहलीं आ हमार केतना दुरदसा भइल, बाकी हम हिम्मत ना हरलीं. सीताजी के त रोवला पर बन देवी लोग साथे रहल बाकी हमरा साथे त ओइसनो केहू ना रहे, एह से हम रोइबो ना कइलीं. हम आपन सेवा अइसन बढ़वलीं कि एक दिने हमार मरद हमके लेके चुपे-चुपे एगो किराया के घर में आपन सब धन- दउलत छोड़ के चल देलन. मन के सुख ना सुख कहाला दीदिया. देह त बथते-पिरात रहेला, बाकी मन के पिराये के ना चाही. बीना-दीदिया से आगे कहली कि ऊ पढ़ल-लिखल रही त बुद्घि से काम लिहली. एक बेरी गांवे चल गइली. अपना बड़ बहिन, जे उनकर सवत रही, उनके अपना साथे ले अइली. दुनू बेटी के उनका गोदी में डलली. नया साड़ी आ कपड़ा पहिना के उनकर रूप बदलली, आ मोका पाके ओह भउजी के झूठ के भंडा-फोड़ क देहली-अपना मरद के ई देखा के कि उनका एह सुबरन अइसन देह में कहीं सफेद दाग हइए नइखे.
अभी कुछुए दिन बितल रहे कि हम अस्पताल से एगो गुलाब अइसन ललना ले के अपना घरे लवटलीं, त हमार बहिना (सवत) हमके सोहर गा-गा के उतरली आ घर में ले अइली. हमार दुलहा ई सुख देखलन. उनका आंख से खुशी के लोर बहे लागल. कहलन कि मेहरारू चाहे त उजड़ल घर बसा दी. फूटल घर के स्वर्ग बना दी आ भंवर में फंसल अपना मरद के अपना जान प खेल के बचा ली. एने सोना-चानी अपना बड़की माई के जान-परान बनल रही लोग, त एक दिन गोदी में उठा के उनकर पापा कहलन कि ए बेटा तोहन लोगिन के त दूगो माई के पियार आ आर्शीबाद मिलल बा, तूही लोग बड़ होके एह दुनिया में हमरो नांव उजागर करबू.
आज बीना अपना दीदिया से जिनगी के सब बात बतावत रही, जेमे कबो केहू के पुचकारस त कबो केहू के झकझोरस. दीदिया के बुझा गइल कि बीना आज अपना जिनगी के इतिहास निहार रहल बाड़ी. अपना दीदिया से का-का कहिहन उनका बुझइबे ना करे. त कहली कि अब आज के मेहरारू देवी कहाए खातिर लालायित नइखी. देवी कहि के ई समाज अब एह मेहरारून के चूस ना सकेला. अब एह देवी के चश्मा बदल गइल बा. पहिले ई चश्मा खाली दया, माया आ ममता के रंग में रंगात रहे, अब ओह में विद्वता घोरा गइल बा, तबे न बीनो के आपन घर चीन्हे में आ बसावे में देरी ना लागल. ऊ अपना मरद के मकड़ी के जाल से खींच के बाहर क लेली.
ए दीदिया, मेहरारूए चालाको होली, उहे बुरबको आ उजबको कहाली. मेहरारू निको होली आ देवियो बनेली आ उहे नïिट्टïन आ राक्षसनीयो बन जाली. अब तू हीं देख ना कि ई भउजी त हमरा सोना नियर मरद के जिनगी नरक बना देले रही, जेमे दू-दूगो मेहरारू के जिनगी पिसात रहे. उहो उनही के सूनत रहन, चाहे ई कह कि इनकर ऊ मति मार देले रही. जहिया हम उनके आपन देवता बनवलीं आ अपना बहिना के अपना घरे बइठवलीं ओह दिने ऊ मोटको हमरा पीठ पीछे हमके कुबोली बोलली, नट्टिïन कहली, अवरी ना त डाइनो कहली, बाकी हमार ई करिकी कोटवा के सोझा तनी ऊ डेरा जाली. हमरा बुझाइल कि ई करिया कोटे हमके आ हमरा सभ भंवर में फंसल बहिन लोगिन के नामरद के कनई में सनाइल देह के बचा आ उबार सकेले त हम एह कानून के पढ़ाई पढ़े में जुट गइनी, आ अब ई कोटवे पहिन लेहलीं. दीदिया तू करिया कोट देख के भकुआ गइलू ह न. एकर राज का बा, अब हम तोहके बतावतानी. ई दुनिया आ समाज जे मेहरारू में खाली अएबे देखेला, ओहू के तनी देर खातिर ई करिकी कोटिया रोकेले, तबे ना कहल जाला कि पहिले के मेहरारू के लगे जीभ ना रहे, आ अब त ऊ कुल बेपरद हो तारीसन. उनहनी के आंख में अब पानी हइए नइखे. आज के महरारू बीत्ता भर के जीभ लेइके जनमतारी स. त हम आज के मेहरारू ना हई.
अपना सेवा आ मेहनत के बले ई करिया कोटो पहिन लेले बानी, बाकी अपना बहिना आ बेटी कुल के त बिना कोट पहिनवलहीं हम जनमें से एह जीनगी के जीए खातिर वकील बना देले बानी.ए दीदिया हमार बहिना एह उमिर में अइला प अब आपन पुरनका चश्मा उतार देली ह, आ अपना मरद के रोजे नीक से भर आंख देखेली, बेनिया डोला-डोला के खियावेली, आ थकला प उनकर गोड़ो दबावेली. जब बेटिन साथे पारलर जाली त अपनो मुंह आ बार के सेटिंग करावेली. कबो-कबो ऊ अपना मरद साथे मंदिरो जाली आ उनसे कहेली कि देखि ना हर मंदिर में त हमार बहिना बीने बइठल बाड़ी, याने हमरे रूप ऊ चारों ओरी निहारेली, अउर ओकर चरचा हरदम करत रहेली.
ए दीदिया सिनेमा के त कुल हिरोइन आ हिरो के हमार बहिना चिन्हेली, जेकरा बारे में ऊ इनका से खूबे बतियावेली, हमरा एतना फुरसते कहां बा. हम त रोजे बहिना नियर कइगो मेहरारून के उलझने-सुंझुरावे आ सरिहावे में बाझल रहिला. हमार सोना-चानी आ बबुआ गुटरू अपना बड़की माई के गोदी में पलात बाड़े. हमरा ओह घड़ी स्वर्ग के सुख मिलेला जब हमार पूरा परिवार याने दुनु महतारी तीनो बच्चा आ मरद एक साथे छुट्टी में कवनो पहाड़ प घुमे जाइले. हमार हृदया अघा गइल ए दीदिया-एह सुख से आ साथे-साथे रूपो बदल गइल. जब हमार बहिना कहेली कि जइसे हमार दिन लवटल ओइसे सात घर दुस्मनो के दिन लौटो, त ई सुन के हमार जिनगी धन-धन हो जाला आ हम अगरा जाइला.
–डॉ. आशारानी लाल


text:
हम यहां विश्व के प्रमुख खेल और उनसे संबंधित महत्वपूर्ण स्थल, स्टेडियम और क्लब का पूर्ण विवरण दे रहे है। इसके अध्ययन से आपको सभी खेलों को समझने में काफ़ी मदद मिलेगी।
एथलेटिक्स : कॉमनवेल्थ स्टेडियम (कनाडा), स्टेडियम ऑस्ट्रेलिया (सिडनी), बर्डस नेस्ट स्टेडियम, बीजिंग (चीन), ओलिंपिक स्टेडियम, एथेंस (ग्रीस)
बेसबॉल : ब्रुकलीन (संयुक्त राज्य अमेरिका), डॉजर स्टेडियम (संयुक्त राज्य अमेरिका), क्वालकोम स्टेडियम (अमेरिका), वेटरंस स्टेडियम (अमेरिका)
बास्केटबॉल : एलामोडोम (टेक्सास), शारलॉट कोलिसियम (अमेरिका)
नौकायन : पुटनी (इंग्लैंड)
बॉक्सिंग : मेडिसन स्क्वेयर गार्डन (संयुक्त राज्य अमेरिका), यांकी स्टेडियम (अमेरिका)
यह भी देखें : प्रमुख खेल और उनसे जुड़ी शब्दावली
क्रिकेट : असगीरिया स्टेडियम, कैंडी (श्रीलंका), अर्बल-नियाज स्टेडियम, पेशावर (पाकिस्तान), बंगबंधु नेशनल स्टेडियम, ढाका (बांग्लादेश), बाराबती स्टेडियम (कटक), ब्रेबोर्न स्टेडियम मुंबई (भारत), चेपक ग्राउंड, चेन्नई (भारत), चिन्नास्वमी स्टेडियम, बंगलौर (भारत), ईडेन गार्डेन, कोलकाता (भारत), ईडेन पार्क (न्यूजीलैंड), फिरोजशाह कोटला ग्राउंड, नई दिल्ली (भारत), गद्दाफी स्टेडियम, लाहौर (पाकिस्तान), ग्रीन पार्क, कानपुर (भारत), इंदिरा प्रियदर्शिनी स्टेडियम, विशाखापट्टनम (भारत), इकबाल स्टेडियम, फैसलाबाद (पाकिस्तान), जिन्ना स्टेडियम, गुजरांवाला (पाकिस्तान), खेतरामा स्टेडियम, कोलंबो (श्रीलंका), लाल बहादुर स्टेडियम, हैदराबाद (भारत), लीड्स (इंग्लैंड), लॉडर्स (इंग्लैंड), एम.ए. चिदंबरम स्टेडियम, चेन्नई (भारत), मेलबोर्न (ऑस्ट्रेलिया), नेशनल स्टेडियम, कराची (पाकिस्तान), नेहरू स्टेडियम, पुणे (भारत), नेहरू स्टेडियम, गोवा (भारत), ओल्ड ट्रैफर्ड, मैनचेस्टर (इंग्लैंड), ओवल, लंदन (इंग्लैंड), पिंडी स्टेडियम, रावलपिंडी (पाकिस्तान), सबीना पार्क (वेस्टइंडीज), सवाई मानसिंह स्टेडियम, जयपुर (भारत), सिंहली स्पोटर्स क्लब स्टेडियम, कोलंबो (श्रीलंका), ट्रेंट ब्रिज (इंग्लैंड), वानखेड़े स्टेडियम, मुंबई (भारत), वांडरर्स (दक्षिण अफ्रीका) सेंचुरियन पार्क (दक्षिण अफ्रीका)।
और जानें : खेलों से सम्बंधित कप एवं ट्रॉफियां
फुटबॉल : अंबेडकर स्टेडियम, नई दिल्ली (भारत), एथेंस ओलिंपिक स्टेडियम (ग्रीस), ब्रुकलैंड (इंग्लैंड), कॉरपोरेशन स्टेडियम, कोलकाता (भारत), फेड एक्स फील्ड (अमेरिका), मिलेनियम स्टेडियम (इंग्लैंड), नेहरू स्टेडियम, नई दिल्ली (भारत), ओइटा बिग आई स्टेडियम (जापान), पोंटिया सिल्वरडोम (अमेरिका), साल्ट लेक स्टेडियम, कोलकाता (भारत), सेन जेनुआरियो स्टेडियम (ब्राजील), वेटरंस स्टेडियम (अमेरिका), वेंबली (लंदन), योकोहामा इंटरनेशनल स्टेडियम (जापान)।
गोल्फ : आगस्टा नेशनल क्लब (अमेरिका), लियोन गोल्फ क्लब (फ्रांस), मैट्रोपोलिटन क्लब (मेलबोर्न), सेंडी लॉज (स्कॉटलैंड), यंगून क्लब (म्यांमार)।
ग्रेहाउंड रेसिंग : व्हाइट सिटी (इंग्लैंड)
हॉकी : ध्यानचंद स्टेडियम, लखनऊ (भारत), लाल बहादुर स्टेडियम, हैदराबाद (भारत), मर्डेका स्टेडियम, क्वालालंपुर (मलयेशिया), मेजर ध्यानचंद स्टेडियम (पूर्व नेशनल स्टेडियम), नई दिल्ली (भारत), नेहरू स्टेडियम, नई दिल्ली (भारत), सवाई मानसिंह स्टेडियम, जयपुर (भारत), शिवाजी स्टेडियम, नई दिल्ली (भारत), वागनेर स्टेडियम (नीदरलैंड्स)।
घुडदौड़ : एंट्री (इंग्लैंड), डॉनकैस्टर (इंग्लैंड), एप्सम (इंग्लैंड), फ्लेमिंग्टन, मेलबोर्न (ऑस्ट्रेलिया)।
पोलो : हर्लिंग्टन (इंग्लैंड), जयपुर पोलो ग्राउंड्स (भारत)।
रग्बी : ब्लैकहीथ, टिवकेनहैम (इंग्लैंड), मिलेनियम स्टेडियम (कार्डिफ, यू.के.), स्टैंड डी फ्रांस (पेरिस, फ्रांस)
शूटिंग : बिस्ले (इंग्लैंड), मार्को पाउलो सेंटर (एथेंस)।
स्नूकर : ब्लैकपूल (इंग्लैंड)।
तैराकी : सुभाष सरोवर, कोलकाता (भारत), तालकटोरा तैराकी पूल, नई दिल्ली (भारत)।
तैराकी एवं नौकायन : केप ग्रिज जेन पटनी-मार्ट-लेक (इंग्लैंड), स्लीन स्पोटर्स कांप्लेक्स (ऑस्ट्रेलिया)।
टेबल टेनिस : एन.डी.एम.सी. इंडोर स्टेडियम, नई दिल्ली (भारत)।
टेनिस : फोरो इटेलिको स्टेडियम, रोम (इटली), रोलां गारोस स्टेडियम, पेरिस (फ्रांस), फ्लाशिंग मीडोज, न्यूयॉर्क (यू.एस.ए.) डी.एल.टी.ए. ग्राउंड्स, नई दिल्ली, (भारत), विबंलडन (इंग्लैंड), फॉरेस्ट हिल (यू.एस.ए.) मेलबॉर्न पार्क (ऑस्ट्रेलिया)।


text:
सिनेमा भोजपुरी के एक्शन स्टार विराज भट्ट के नयकी फिलिम के नाम ह ‘विराज तड़ीपार’. कुशाक फिल्मस् के परोसल एह फिलिम में विराज शानदार स्टंटस् करत नजर अइहें. साथे बाड़न नवोदित अजय पिंगाक्ष, काजल राघवानी, दिव्या द्विवेदी, प्रिया शर्मा, राकेश पुजारा, हीरा यादव, पुष्कर, विनोद मिश्रा, संजय वर्मा, अभय राय, जर्नादन मिश्रा, आर. के. गोस्वामी, सुनील राज, मुस्कान सिंह, शाहिन आ संजय पाण्डेय.
कथा पटकथा लेखन आ निर्देशन अजय सुद के, सहयोगी निर्देशक धनंजय तिवारी, संवाद लेखक माधो निराला, गीतकार अशोक सिन्हा, प्रेम सागर सिंह, पिंटू गिरी, आ प्यारे लाल कवि, संगीतकार छोटे बाबा, एक्शन मास्टर हीरा यादव, नृत्यगुरू कानू मुखर्जी अउर संतोष कुमार.
आजुकाल्ह एह फिलिम के संपादन के काम होखत बा.
(प्रशांत निशांत)


text:
भोजपुरी भाषा के संवैधानिक मान्यता दिआवे खातिर मांग करत एगो भोजपुरी प्रतिनिधि मंडल पिछला दिने यूपी के राज्यपाल राम नाईक जी से मिल के उनुका के आपन मांग पत्र सँउपलसि.
भोजपुरी भाषा दुनिया के अनेके देशन में इस्तेमाल होले बाकिर अपने देश में एकरा ऊ मान सम्मान नइखे मिलल जवना के ई हकदार बिया. एह चलते भोजपुरी पट्टी के लोग विकास के दउड़ में पिछड़ल जात बा. इलाका के शैक्षिक, सांस्कृतिक आ आर्थिक हर क्षेत्र में विकास में बाधा आवत बा. एह इलाका के लोग के मजबूरी में दोसरा भाषा में शिक्षा लेबे के पड़ेला आ ऊ लोग बाद में अपने भाषा में पढ़ के आगे बढ़त लोग से पिछुआइल जात बा. काहे कि जतना बढ़िया से केहू कवनो विषय अपना भाषा में पढ़वला पर सीखी ओतना बढ़िया से दोसरा भाषा में ना सीखल जा सके.
एही चलते भेाजपुरी भाषा के संविधान के 8वीं अनुसूची में शामिल करावे के मांग करत एगो प्रतिनिधिमण्डल भोजपुरिया अमन के डा. जनार्दन सिंह के अगुवई में उत्तर प्रदेश के राज्यपाल रामनाइक जी से मिल के उनुका के आपन आठ सूत्रीय ज्ञापन सँउपलसि. राज्यपाल कहलन कि चूंकि एह ज्ञापन के कुछ बात बहुते जायज बा एहसे एकरा के केन्द्र सरकार का लगे पठा दिहे.
ज्ञापन के माध्यम से कइल मांग में सबले खास बात बावे भोजपुरी के संविधान स्वीकृत भाषा के सूची में शामिल कइल, ’पूर्वाचल’ के नाम बदलके एकरा के ’भोजपुरी अॅचल’ नाम दीहल आ एह इलाका में प्राथमिक शिक्षा में भोजपुरी माध्यम से पढ़ावल.
प्रतिनिधिमण्डल में शामिल रहलें आकाशवाण़ी के निर्देशक रहल मदन मोहन सिन्हा मनुज, समाज वैज्ञानिक रामायण यादव, साहित्यकार आ कवियित्री डा. मनसा पाण्डेय, मनोज कुमार यादव, आ डा. जनार्दन सिह वगैरह.


text:
झारखण्ड के राजधानी रांची में 24 फरवरी के सेलिब्रेटी क्रिकेट लीग के नयका सीजन के मैचन में ‘भोजपुरी दबंग’ अउर ‘वीर मराठा’ टीम के भिड़न्त होखी. एह मैच ला दुनु तरफ के टीम के घोषणा कर दिहल गइल बा.
‘भोजपुरी दबंग’ में मनोज तिवारी (कप्तान), दिनेश लाल यादव ‘निरहुआ’ (उपकप्तान), रवि किशन, खेसारीलाल यादव, संतोष सिंह, विक्रांत सिंह, प्रवेशलाल यादव, उदय तिवारी, विकास सिंह, आदित्य ओझा, सुशील सिंह, प्रकाश जैस, अयाज खान आ निर्माता अभय सिन्हा रहीहें. मैनेजर बाड़े विकास सिंह‘वीरप्पन’ आ कोच हउवें क्रिकेटर संतोष सिंह.
‘वीर मराठा’ टीम मे रितेश देशमुख (कप्तान), निर्देशक महेश मांजरेकर (उप कप्तान), संजय नार्वेकर, अजीत परब, अंकुश चौधरी, मनजोए बिद्दवी, नूपुर धुदवाडकर, राहुल गोरे, राजेश श्रींगापुरे, सिद्धार्थ जाधव, उपेन्द्र लिमिए, सिद्धांत मूले, राहुल सुगंध, रईस लशकरिया, माधव देवचक्के, विजय केनकरे, मार्कण्ड देशपाण्डे, सिद्धार्थ चंदेकर, अनिकेत विश्वासराव, अउर समीर धर्माधिकारी. टीम के कोच हउवें मोंटी देसाई.
एह मौका पर ‘भोजपुरी दबंग’ के ब्रांड एम्बेस्डर बनल मोनालिसा, पाखी हेगड़े, आ शुभीओ शर्मा रांची में अपना टीम के हौसला बढ़इहें. ‘वीर मराठा’ के हौसला बढ़ावे ला रहीहें अभिनेत्री जेनेलिया डिसूजा.
रितेश देशमुख, जेनेलिया डिसूजा, महेश मांजरेकर आ वीर मराठा टीम पहिला बेर रांची में कवनो सार्वजनिक समारोह में आवत बाड़ें.
(शशिकांत सिंह)


text:
भोजपुरी के समहर मनोरंजक चैनल अंजन टी. वी. पर एगो नया धारावाहिक ‘‘धनिया का थाना’’ मकर संक्रांति १४ जनवरी से शुरू होखे वाला बा. हँसी मजाक से भरल ई मनोरंजक धारावाहिक कानून व्यवस्था के सच उजागर करी.
देखावल जाई कइसे सगरी ओर गुनाह के बोल-बाला बा आ लोग एह चलते अपना के असुरक्षित मानत बाड़ें. प्रशासनो एह गुनहगारन के कानून के हथकड़ी पहिनावल चाहेले बाकिर कानून के कुछ नुमाइंदा एकरा के अपंग बना दिहले बाड़न जवना चलते अपराधियन के सजा मिलल मुश्किल हो गइल बा.
धनिया के ‘‘थाना भोजपुरिया’’ के दरोगा अवतार सिंह हउवें. एह थाना में घुसखोरी आ अपराधियन के बोल-बाला बा. अवतार एह थाना के अपना साथियन संग मौज-मस्ती के अड्डा बना दिहले बा. जब एगो जांबाज इंस्पेक्टर धनिया एह थाना में आवत बिया त एह थाना के नाम ‘‘धनिया का थाना’’ रख देत बिया आ एहिजा अब ओकरे कानून चले लागत बा बाकि कानून क दायरा का भितरे. अवतार सिंह के दारू पी के हँगामा कइला पर ओकर डिमोशन कर दिहल जात बा आ चार्ज धनिया के मिल जात बा.
फेर कइसे धनिया एह थाना में अपना तरीका से केस सलटावत बिया देखत देखत हँसला से पेटबथी हो जाई. रोज एगो नया केस, नया लोग, नया तरीका आ लोग के इंसाफो मिल जात बा. समाज के बुराईओ सोझा आवत बा आ एहसे निबटे के नसीहतो.
धनिया के टाईटल रोल में बाड़ी भोजपुरी सिनेमा के स्टार अदाकारा रिंकू घोष.
‘‘धनिया के थाना’’ अंजन टी. वी. पर 14 जनवरी से हर सोमार से बियफे ले रात 9 बजे से देखावल जाई.
(प्रशांत निशांत)


text:
अपना कैरियर के पहिलके फिलिम में भोजपुरी मेगास्टार मनोज तिवारी के लेके ‘यादव पान भंडार’ फिलिम के निर्देशित करे वाला चर्चित निर्देशक अजय कुमार अबले जतना फिलिम निर्देशित कइले बाड़न सभन के लोग पसंद करत आइल बा. अब उ फिलिम ‘पागल प्रेमी’ भा ‘ठोक देब’ एह दुनू फिलिमन के निर्देशक रहल अजय कुमार के कैरियर प्रसिद्धि के शिखर पर चहुँप गइल बा.
अब अजय कुमार ले के आवत बाड़न आपन नया फिलिम ‘लफुआ देवर’. एकर निर्माता हउवें युवा निर्माता प्रशांत कुमार गिरी आ बैनर होखी शुभा क्रियेशन के. ‘लफुआ देवर’ के कहानी, पटकथा आ संवाद तइयार कइले बाड़न प्रेम कुमार शर्मा.
निर्माता प्रशांत गिरी के कहना बा कि फिलिम फेमिली ओरियंटेड होखल चाहीं जवना के सगरी परिवार एक संगे देख सको.
(शशिकांत सिंह, रंजन सिन्हा)


text:
Home Tags अंजना सिंह
Tag: अंजना सिंह
पूर्वांचल टाकीज की भोजपुरी फिल्म जिगर में अंजना सिंह
भोजपुरी फिल्मों की हॉट केक अंजना सिंह के लिए मकर संक्रांति ख़ास तोहफा लेकर आया है। भोजपुरी पटल पर तेजी से उभरे निर्माता विकास...
सौतिनिया के चक्कर में और खोला ना किवारिया को एक करोड़...
भोजपुरी फिल्मो की सुपर अदाकारा आम्रपाली दुबे के लिए इस साल का जन्मदिन काफी अनूठा रहा क्योंकि उन्हें एक ऐसा तोहफा मिला जिसे पाने...
भोजपुरी फिल्म शहंशाह का म्युज़िक रिलीज़
भोजपुरी फिल्म शहंशाह का म्यूजिक एक भव्य कार्यक्रम में रिलीज़ किया गया। मेगा स्टार रवि किशन और हॉट केक अंजना सिंह अभिनीत इस फिल्म...
हॉट केक अंजना सिंह बनी बहुरानी
भोजपुरी फिल्मो की हॉट केक कही जाने वाली अंजना सिंह अब सुसंस्कृत भारतीय नारी की भूमिका में नज़र आएंगी निर्देशक पराग पाटिल की...
मनोरंजक है “करे ला कमाल धरती के लाल”
कुमार विकल द्वारा लिखित-निर्देशित और डॉ. यू.एस. प्रसाद निर्मित, प्रसाद फिल्म इंटरप्राइजेज के बैनर तले बनी भोजपुरी फिल्म "करे ला कमाल धरती के लाल"...
अव्वल रही अंजना सिंह
भोजपुरी फिल्मो की हॉट केक कही जाने वाली अभिनेत्री अंजना सिंह लगातार तीसरे साल भी सर्वाधिक फिल्मो के साथ भोजपुरिया बॉक्स ऑफिस पर अव्वल...
भोजपुरी फिल्म गरदा का प्रदर्शन शीघ्र
भोजपुरी फिल्मों के उत्थान में आगे आई "एस एस फिल्म फैक्ट्री" प्रस्तुत तथा एस के फिल्म्स (चेन्नई) के बैनर तले निर्मित भोजपुरी फिल्म...
बर्बाद होकर हुआ आबाद फ़िल्म प्यार मोहब्ब्त जिंदाबाद
निर्माता,संगीतकार,निर्देशक, विनय बिहारी जी कि फ़िल्म "प्यार मोहब्ब्त जिंदाबाद" कि शूटिंग बिहार के राजगीर के क्षेत्र में कई गणमान्य बिहार के विधायकों के अभिनय...
भोजपुरी फ़िल्म खून भरी मांग की शूटिंग २ दिसम्बर से मुम्बई...
ग्रीन चीली मीडिया एण्ड फिल्म प्राइवेट लि के बैनर तले बनने जा रही है, मल्टी स्टार भोजपुरी फिल्म "खून भरी मांग" लेकर आने वाले...
राजा जी आई लव यु २२ नवम्वर से सिनेमा घरों मे
भोजपुरिया परदे पर दिलदार सांवरिया से हिट हुई जोड़ी यश कुमार और अंजना सिंह कि जोड़ी एक बार फिर से धमाल मचाने आ...
12Page 1 of 2


text: जोगीरा डॉट कॉम रउवा सब खातिर ले के आईल बा "भोजपुरिया बस्ता " एह संकलन में भोजपुरी साहित्य के एक से बढ़ एक किताबन के संग्रह कईल गईल बा, "भोजपुरिया बस्ता " में भोजपुरी साहित्य पर आधारित किताब के विविधता से भेंट होई। भोजपुरी कविता संग्रह, गीत संग्रह, लघु कथा, उपन्यास से लेके कथा कहानी ले बा। टीम जोगीरा के कोशिश बा की भोजपुरी साहित्य के सब बढ़िया इ लाइब्रेरी बनावेके, जहाँ से भोजपुरी प्रेमी लोग भोजपुरी पर आधारित किताब, कविता, गीत, उपन्यास आदि के फायदा उठा सके लो। टीम जोगीरा के विशवास बा कि एह संग्रह के कवनो खास खूटा से बन्हाये नइखे दिहल गइल, हमनी के पूरा विश्वास बा की रउवा सब के "भोजपुरिया बस्ता " खूब पसंद आयी। Bojpuri Books, Download Bhojpuri Books, Read Bhojpuri Books Online, Bhojpuri Sahitya, Bhojpuri Literature Books, भोजपुरिया बस्ता, भोजपुरी किताब, भोजपुरी कथा कहानी किताब, भोजपुरी उपन्यास


text:
– हरिराम पाण्डेय
भारत गांवन के देश ह. फौज के जवानन के जतना इज्जत होला ओतने गांव में अन्न उपजाए वाला किसानो के इज्जत दीहल जाला. एही चलते लाल बहादुर शास्त्री नारा दिहले रहनी ‘जय जवान , जय किसान!’ इहे ना जवान आ किसान के तुलना करत पेशा से सख्त पुलिस अफसर बाकिर दिल से बहुते कोमल कवि आ गायक मृत्युंजय कुमार सिंह लिखलन :
तोहरो बलम कप्तान सुनs सजनी.
हमरो बलमुआ किसान, हो सजनी.
तोहरो बलमुआ के मथवा पs टोपिया
करेले ऊ खूनवा के दान
त हमरो बलमुआ के माथे रे पगड़िया
करे ले ऊ अनवा के दान, सुन सजनी.
एह मरम छुए वाला गीत में जवन सामाजिक सामंजस्य लउकत बा तवन अब खतम होखत जात बा, भा कहीं त खतम हो चुकल बा. अब सियासत एह अन्नदाता के मतदाता बना दिहलस आ ओकरा से वोट ले के ओकरा से अन्न छीनला का बाद ओकर करजा माफ करा के आपन खुद के जय-घोष करावे वाला नेता लोग का अब कुछ आदमियत देखाई?
किसान के आत्म हत्या हमहन के संवेदना के मौत देखावत बा. सूखा, फाटल, उजड़ल, खेतन के कवनो अनजान कोना में मर जाए वाला ओह किसान के पीड़ा से राष्ट्र अनजाने रह जाला. ओकरा खाली बरतनन में अनाज नइखे. कचराइल डिब्बन में दाना नइखे, फटही कुर्ता में पइसा नइखे. ऊ करी त का ?
देश के राजधानी का बीच में बदलाव ले आवे के दावा करे वाली सरकार के बोलावल सभा में एगो किसान के खुदकुशी के ‘सीन’ चाहे जतना कानूनी आ सियासी पहलु के दरवाजा खोल देव बाकिर एकर सबले बड़हन बात ई बा कि अब ले जवना किसानन के इस्तेमाल सरकार करत आइल बाड़ी सँ ओहनी के ढेर दूर ले चहेटत जाई ई सगरी फाँसी खुदकुशी.
किसानन के आमदनी के सोता राजनेतवन के बनावल नीति सोख लिहलस आ अब किसान अलचार बा. दिल्ली मे जवन आत्महत्या भइल तवन एही मजबूरी के देखावत बा. ऊ जीवन से मुँह फेरे के कोशिश बन गइल. ऊ देखा दिहलसि आ हजारन किसानन के जियते जता गइल कि जेही ओहनी के बटोर के जोड़े के जतन करत बा सभे ओह लोग के तूड़े के फेरा में बा. किसान जुट जइहें त खेतन में पसीना बहा के सोना निकाल दीहें. रैलियन में का करे जइहें ?
दिल्ली में एगो किसान सोझा मरत रहुवे आ दिल्ली के मुख्यमंत्री भाषण देत रहलन. बाद में संसद में मचल शोरशराबो ओह लोग ला मौका बन गइल.
मृत्युंजय अपना धुन में गावेलें –
तोहरो बलमुआ के छाती प के तगमा में
चमकेला देसवा के सान.
त हमरो बलमुआ के गेहूँआ के बलिया में
दमकेला धरती के जान, सुनs सजनी.
बाकिर सुनत के बा? जेकरा सुने के बा ऊ त मौका खोजे का फेर में बा. ओह दिन रात के जेही खबर सुनल ओकरा भरोसा ना भइल कि हर नेता, हर गोल के नेता किसान खुदकुशी काहे करत बाड़े का नाम पर एक दोसरा पर अछरंग लगावे में डूबल बाड़े.
जंतर मंतर पर हजारन का भीड़ का सोझा फेंड़ से लटक के खुदकुशी कर लेबे वाला राजस्थानी किसान गजेंद्र सिंह के मौत अपना पाछे कई सवालो छोड़ गइल. ई सवाल जहाँ एक ओर आम आदमी पार्टी आ ओकरा नेतालोग के रवैया लेके बा त दोसरा तरफ पुलिस प्रशासन आ व्यवस्था संम्हारत लोग आ अगल-बगल मौजूद लोगो के सवालन के घेरा में घेरत बा.
सबले बड़ सवाल त इहे बा कि कि जब गजेंद्र फांसी लगावत रहलन तब केहु उनका के रोकल काहे ना? अइसन कइसे हो गइल कि हजारों लोग का भीड़ का बीच फेंड़ पर चढ़ल एगो मनई खुदकुशी कर लिहलसि आ करीब 15-20 मिनट ले केहु ओह पर धियाने ना दीहल. कहल जाला कि, अपनन के मरला पर जानवरो दुखी हो जाले बाकिर ई सब कवना जाति के जानवर हउवें? जय जवान जय किसान के देश हमेशा याद राखी. जवना राष्ट्र के किसान हताश हो जाई ओहिजा के हरर तरक्की बिखरत परिवारन के कचार के होखी.
(2 मई 2015)
पाण्डेय हरिराम जी कोलकाता से प्रकाशित होखे वाला लोकप्रिय हिन्दी अखबार “सन्मार्ग” के संपादक हईं आ उहाँ के ब्लॉग ह खोज खबर
हरिराम पाण्डेय


text:
15 मार्च से बिहार में रिलीज भइल फिलिम ” एगो प्रेमा कथा – फूल और कांटे” के निकहा सफलता मिलल बा. माँ शारदा फिल्म प्रोडक्शन आ साईं विजय फिल्म्स के एह परोसा में मुख्य भूमिका निभावत सिवान के प्रिंस सिहं राजपूत आ मुजफ्फरपुर के पलक तिवारी जहवें जात बाड़ें तवहें भीड़ जुट जात बा. हर जगह सिनेमाप्रेमियन के भीड़ बिटोरा जात बा. मासूम लउके वाला ई प्रेमी जोड़ा अपना अदाकारी से सभकर मन मोह लिहले बाड़ें. फिलिम के प्रोमोशन में ई जोड़ा जवने सिनेमाघर में पहुँचत बा तवहें लोग नाचे-झूमे लागत बा.
एह फिलिम के निर्माता विजय कुमार साह आ ज्ञान्ति देवी, निर्देशक अजय यादव, लेखक अरविन्द तिवारी, गीतकार विनय बिहारी आ अरविन्द तिवारी, संगीतकार अमन श्लोक, छायांकनकर्ता राजेश कनौजिया, तकनीकि निर्देशक सत्या दूबे, नृत्य निर्देशक ज्ञान सिंह, मारधाड़ निर्देशक फिरोज पठान, आ संकलनकर्ता धरम सोनी आ नगेंदर हउवें.
(अपना न्यूज़)


text:
- इलाहाबाद, अजमेर, आ विशाखापत्तनम के स्मार्ट सिटी बनावे में अमेरिका सहयोग करी.
- गोरखपुर का नियरा नन्दा नगर क्रासिंग का लगे कृषक एक्सप्रेस आ बरौनी एक्सप्रेस के टक्कर में नाहियो त बीस जने घवाहिल. केहू के मरे के खबर अबहीं नइखे आइल.
- भारत के हित से जुड़ल सगरी मुद्दा पर बहुते साफगोई से आपन बात रखलन पीएम नरेन्द्र मोदी. कवनो मुद्दा पर कवनो तरह के हिचकिचाहट नइखे लउकत. दुनू विश्व नेता का बीच सहज समुझो लउकल साझा प्रेस कांफ्रेंस में.
- साझा पत्रकार सम्मेलनो में पीएम मोदी आपन बात हिन्दी में रखलन.
- अमेरिकी राष्ट्रपति बराक ओबामा आ भारत के प्रधानमंत्री का बीच के शिखर वार्ता खतम हो गइल. थोड़ देर बाद साझा बयान सामने आवे के बा.
- लूथर किंग जूनियर का स्मारक पर नरेन्द्र मोदी के खुद ले के अइहन बराक ओबामा. इहो देखावत बा कि मोदी के कतना महत्व दिहले बाड़न ओबामा. अमेरिका के आदत ना ह कवनो देश के अतना महत्व देबे के बाकिर भारत के मामिला मोदी का चलते बहुते खास बन गइल बा.
- बराक ओबामा आ नरेन्द्र मोदी के साझा बयान आवे के उमेद बतावल जात बा. trade, tradition आ terrorism तीन गो टी पर जोर हो सकेला.
- बराक ओबामा आइसिस का खिलाफ लड़ाई में पीएम मोदी से भारत के सहकार के गोहार लगवले. जबाब में आतंक से लड़ाई के आपन अनुभव बतवलसि भारत.
- ह्वाइट हाउस का सोझा अमेरिकन भारतीय लोग के बड़हन भीड़. सभे पीएम मोदी के एक झलक देखे ला बेकरार.
- सासाराम के मां ताराचंडी मंदिर परिसर में भइल बवाल के मामिला में पुलिस छह जने के गिरफतार कइलसि. पाँच सौ अनाम लोग का खिलाफ मामला दर्ज.
- सारधा चिट फंड घोटाला से जुड़ल रहे के आरोप लागल चार गो फुटबाल टीम के बैंक खाता सीज क दिहलसि प्रवर्तन निदेशालय.
- देश में सेकूलरिज्म बचवले राखे का नाम पर कांग्रेस उपाध्यक्ष राहुल गांधी 23 नवम्बर का दिने पटना में गांधी मैदान से राजभवन ले पार्टी कार्यर्कतन का साथे मार्च करीहें. देखल जाव कि पहुॅचत बाड़न कि ना.
- आजु अधरतिया से पेट्रोल के दाम में 65 पइसा के कमी. डीजल के दाम का बारे में फैसला पीएम मोदी के लवटला का बाद कइल जाई.
- स्नूपगेट में नरेंद्र मोदी खातिर दिक्कत पैदा करे के कोशिश करे वाला निलंबित आईएएस अधिकारी प्रदीप शर्मा के भठियरपन का मामिला में गिरफ्तार कर लिहल गइल. शर्मा के संपतिओ मनी लांड्रिंग करे का आरोप में सोमार का दिने जब्त क लिहलसि प्रवर्तन निदेशालय.
- सासाराम के ताराचंडी में होखत एगो सांस्कृतिक कार्यक्रम में बवाल. पवन सिंह आ बिहार के संस्कृति मंत्री विनय बिहारी का मौजूदगी में बवाल भइल. पुलिस के लाठी चार्ज का बाद माहौल अउर बिगड़ गइल.विनय बिहारी के कार आ एगो अउर गाड़ी में लोग आग लगा दिहल आ विनय बिहारी समेत कई लोग घवाहिल हो गइल बा. विनय बिहारी एह घटना के साजिश बतवलन.
- पीएम नरेन्द्र मोदी आ राष्ट्रपति बराक ओबामा के शिखर वार्ता शुरू होखही वाला बा. दुनू तरफ के लोग ह्वाइट हाउस चहुँपल.
- मुंबई के लोकमान्य तिलक टर्मिनस से गोरखपुर जात 12542 सुपरफास्ट रेलगाड़ी के एयरकंडीशनर कोच में परोसाइल खाना में तिलचट्टा मिलला का बाद बवाल मच गइल बा.
- केन्द्रीय मंत्री रहल आ कांग्रेस के बड़की नेता डा. गिरिजा व्यासो प्रधानमंत्री नरेन्द्र मोदी के विदेश नीति के तारीफ कइली.
- जेल में बन्द कुछ लोगन के जेले से प्रार्थना पत्र मँगवा के ओह लोग के जमानत दे दिहला के खिलाफ जौनपुर के वकील जिला के मुख्य न्यायिक मजिस्ट्रेट का काम का खिलाफ अदालत के बायकाट कइलन.
- बिना सबसिडी वाला रसोई गैस सिलिण्डर का दाम में कमी कर दिहल गइल बा. दिल्ली में ई कमी हर सिलिण्डर पर 21 रुपिया के भइल बा.
- डालर में आइल मजबूती का चलते आजु रुपिया 21 पइसा टूट गइल आ हर डालर के दाम 61.74 रूपिया हो गइल.
- सारण जिले में तीन महीना पहिले एगो सोनार से लूटल लाखो रुपिया के गहना में से दस लाख के गहना पुलिस बरामद कर लिहलसि आ चार गो अपराधियन के गिरफ्तारो कर लिहलसि.
- वाराणसी में बोलत शिव सेना प्रधान महासचिव आ प्रवक्ता अरुण पाठक कहलन कि महाराष्ट्र विधानसभा चुनाव में भारतीय जनता पार्टी के घमण्ड टूट जाई.
- उत्तर प्रदेश में बिजली संकट खातिर केन्द्र आ राज्य सरकार का बीच तूतू मैं मैं का बावजूद जनता के कवनो राहत नइखे मिलत. बिजली के संकट बहुते कष्ट देबे लागल बा.
- रिर्जव बैंक गवर्नर रघुराम राजन कहलन कि उनुका एकर अधिका चिंता नइखे कि प्रधानमंत्री जनधन योजना में खुलत खाता के ‘अपना ग्राहक के जानऽ’ कतना बढ़िया बा. कहलन कि वित्तीय समायोजन के एह कदम के स्वागत बा.
- होंडा मोटरसाइकिल कंपनी गुजरात सरकार से अहमदाबाद के मांडल क्षेत्र के विठ्ठलपुर गांव का नियरा एक हजार करोड़ के लागत से दूपहिया वाहन संयंत्र लगावे ला समझौता कइलसि.
- भारत के फारवर्ड आकाशदीप सिंह के अकेला गोल का बदौलत भारत के हाॅकी टीम दक्षिण कोरिया के हरा दिहलसि आ अब फाइनल में अपना पुरान टकरइत पाकिस्तान से खेली. बारह बरीस के लमहर सूखा का बाद ई मौका मिलल बा.
- कर्नाटक उच्च न्यायालय तमिलनाडु के मुख्यमंत्री रहल जे. जयललिता के जमानत याचिका के सुनवाई अगिला 6 अक्टूबर के करी. तबले उनुका जेले में रहे के पड़ी.
- रिर्जव बैंक के गवर्नर रघुराम राजन आजु कहलन कि जानबूझ के करजा ना चुकावे वाला के परिभाषा बदलल जाई जेहसे कि ओह कंपनी के निदेशको के जिम्मेदार ठहरावल जा सके.
- प्रधानमंत्री नरेन्द्र मोदी तीन अक्टूबर का दिने रेडियो से देशवासियन से अपना मन के बात करीहें. ओही दिने नवमी आ दशमी दुनू पड़त बा.
- गूगल के सोशल मीडिया साइट आर्कुट आजु से बन्द हो जाई. फेसबुक अइला का बाद आर्कुट के बाजार बिगड़ गइल ना त एक जमाना में आर्कुटे के नाम रहुवे.
- एनडी तिवारी के कोर्ट से साबित बेटा रोहित शेखर के समाजवादी पार्टी में शामिल होखे के बात चरचा में.
- सफाई अभियान से सहमति जतवले आआपा के अरविन्द केजरीवाल. बाकिर कहलन कि एह अभियान में बस फोटो खींचवावे ला नौटंकी होखत बा. आआपा कहलसि कि ई अभियान कवनो एक दल के ना हो के सगरी देश के अभियान ह.
- आजु अधरतिया से पेट्रोल आ डीजल के दाम घटे के उमेद बा.
- चंदौली जिला के मुगलसराय इलाका में काल्हु एगो नवही के गोली मार के मार दिहले बदमाश.
- मोद्रिक नीति में कवनो बदलाव ना कइलसि रिजर्व बैंक. लोगो के अइसने अनेसा रहे.
- बराक ओबामा के महात्मा गाँधी के गीता टीका आ राजघाट पर खींचल मार्टिन लूथर किंग के फोटो उपहार दिहलन नरेन्द्र मोदी.
- नरेन्द्र मोदी से प्रभावित भइलन विदेशी निवेशक. मास्टरकार्ड सीईओ कहलन कि भारत में भरोसा जगा दिहलन मोदी.
- तमिलनाडु में आजु कवनो फिलिम ना देखावल जाई. सगरी सिनेमाघर बन्द रही जयललिता के गिरफ्तारी का विरोध में.
- ओबामा आ नरेन्द्र मोदी मिल के लिखिहें अमेरिका के एगो अखबार के संपादकीय. पहिला बेर अइसन होखे वाला बा.
- पहिला बेर अमेरिका आ भारत मिल के जारी कइले विजन स्टेटमेंट. कहल गइल ‘चलें साथ साथ : फारवार्ड टुगेदर वी गो’.
- 2 अक्टूबर का दिने स्वच्छता अभियान में शौचालय साफ करे के आदेश मिलल सरकारी अधिकारियन के. मंत्री लोग पहिलही लागल बा झाड़ू उठा के एह अभियान में.
- चैम्पियन लीग बीसबीसा में आजु बारबाडोस ट्राइडेन्ट के मुकाबला न्यूजीलैण्ड के नार्दर्न नाइट्स से. हालांकि एह मैच के कवनो महत्व नइखे रहि गइल.
- पाकिस्तान के लाहौर लायन्स सेमीफाइनल में पँहुचे ला पर्थ स्कार्चर्स से मुकाबला करी.
- ओबामा के दिहल निजी डिनर पार्टी में मिशेल ओबामा मौजीद ना रहली. शाकाहारी भोजन परोसल गइल सभका के बाकिर नरेन्द्र मोदी उपवास पर.
- वाशिंगटन में मोदी के शानदार स्वागत. ह्वाइट हाउस का सोझा पहिला बेर गरबा आ भांगड़ा कइले भारतीय अमेरिकी. बराक ओबामा कहलन केम छो मिस्टर प्राइम मिनिस्टर!
- बिल क्लिंटन आ हिलेरी क्लिंटन के मुलाकात भइल. पैतालिस मिनट के बातचीत में भारत अमेरिका संबंध पर चरचा भइल.
- अमेरिका के चेतावत नरेन्द्र मोदी कहलन कि अफगानिस्तान से निकले में हड़बड़ी मत करे ना त एकरो हाल उहे हो जाई जवन इराक में भइल.
- ओबामा से मिले का पहिलही साफ क दिहलन पीएम मोदी कि खाद्य सुरक्षा आ व्यापार सहूलियत समझौता साथे साथ चलावे के पड़ी.
- पीएम नरेन्द्र मोदी कहलन कि आतंक भारत के जनमल ना ह, एहिजा बाहर से भेजल जात बा. कहलन कि आतंकवाद आतंकवाद होला निमन आ बाउर ना. हर आतंकवाद बाउरे होला आ ओकरा से निपटे के पड़ी.
- जयललिता के जमानत याचिका पर सुनवाई आजु ना होखी काहे कि पब्लिक प्रोसेक्यृटर के नाम तय अबहीं ले तय नइखे भइल.
- भारत में निवेश के जोरदार पैरवी करत नरेन्द्र मोदी सोमार का दिने अमेरिका के उद्योगपतियन से बात कइलन आ टैक्स के स्थिर राखे के भरोसा दिहलन.
आरा, बलिया, छपरा, देवरिया, सिवान, गोपालगंज. सासाराम, रोहतास, बक्सर, कैमूर, पूर्वी चंपारण, पश्चिमी चंपारण, गाजीपुर, मऊ, गोरखपुर, चंदौली, भदोही, वाराणसी, मोतिहारी, बेतिया, जौनपुर वगैरह भोजपुरिया इलाका के खबर भोजपुरी में पढ़े ला टटका खबर पर जाईं
टटको में टटका आज के खबर पढ़ीं…..


text:
ढेर दिन बाद ‘यू’ सर्टिफिकेट पावे वाला भोजपुरी फिलिम ‘सजना मंगिया सजाई द हमार’ के प्रमोशन सगरी बिहार में जोर शोर से कइल जा रहल बा.
एह पारिवारिक आ महिला प्रधान फिलिम का बारे में लोगन के बतावत फिलिम के प्रचार गाड़ी सगरी बिहार में फेरा लगावत बिया. फिलिम के प्रचार गाड़ी प लागल पोस्टर देख के लोग बहुते चाव से इन्तजार करे लागल बा फिलिम के रिलीज होखे के.
निर्माता हलचल सिंह के पूरा उमेद बा कि उनकर बनावल ई फिलिम भोजपुरी सिनेमा के दशा दिशा बदले के काम करी. ओम प्रकाश यादव (ओम जी) के कुशल निर्देशन से फिलिम बहुते बढ़िया बनल बा.
मुख्य कलाकार बाड़े अरविन्द अकेला ‘कल्लू’, नेहा श्री, रविराज दीपू, अर्चना सिंह, मनोज टाईगर, बालेश्वर सिंह, सी पी भट्ट, शफीक रंगरेज़, प्रीती सिंह, अमित कुमार, जावेद रहमान, उमेश सिंह, सुनीता शर्मा, चन्दन कश्यप, आ सुरेन्द्र पाल वगैरह.
(रामचंद्र यादव)


text:
भोजपुरी एक्शन स्टार विराज भट्ट हैट्रिक के तइयारी में बाड़न. उनुकर दू गो फिलिम, ‘तू ही तो मेरी जान है राधा’ आ ‘पंचायत’, पिछला दिने बिहार में कमाल कर देखवली सँ. आ अब विराज भट्ट के तिसरकी फिलिम ‘कसम वर्दी के’ 20 सितम्बर के बिहार में रिलीज होखे जात बा. ‘तू ही तो मेरी जान है राधा’ फिलिम एही हफ्ता मुंबईओ में रिलीज होखे वाली बा.
अपना पिछला दुनु फिलिम के सफलता से उत्साहित विराज भट्ट अपना आवेवाली फिलिम ‘कसम वर्दी के’ लेके बहुते उत्साहित बाड़े. कहतारें कि निर्देशक दिनेश यादव कमाल के फिलिम बनवले बाड़ें. एहमें विराज के नया लुक देखे के मिली. नायिका बाड़ी मोनालिसा. साथी कलाकारन में मदन मोहन, संजय पांडेय, अवधेश मिश्रा, अयाज खान, आनंद मोहन, मनोज टाईगर, प्रकाश जैस, प्रिया शर्मा, रत्नेश वर्णवाल, तेज यादव, आ किरन यादव के नाम बा. साथही सीमा सिंह, सम्भावना सेठ आ ग्लोरी के तीन गो आईटम नम्बर बा.
(शशिकांत सिंह, रंजन सिन्हा)


text:
पिछला दिने एस एस फिल्म फैक्ट्री अपना दुसरकी फिलिम ‘विजय पथ – एगो जंग’ के शूटिंग रमजान के पहिला दिने पूरा करा लिहलसि. एह दिन शूटिंग के सेट पर जहां एक ओर विजय वर्मा, आदित्य मोहन, प्रिया शर्मा आ अमरीश सिंह डांस मास्टर कानू मुखर्जी के निर्देशन में ठुमका लगावत रहले त दोसरा ओर निर्मात्री शाहजहान शेख के बोलहटा पर कलाकारन से मिले सपरिवार आइल रहले भोजपुरी समाज आगरा के अध्यक्ष, विश्व भोजपुरी सम्मलेन के समन्वयक आ इंडियन डायसपोरा सेंटर मारीशस के सदस्य अशोक चौबे.
अशोक चौबे ‘विजय पथ – एगो जंग’ फिलिम के यूनिट के सगरी सदस्यन के शुभकामना दिहले आ उमेद जतवलन कि भोजपुरी भाषा के जल्दिए संविधान के अठवीं अनुसूची में शामिल क लिहल जाई. कहलन कि एह बाबात एगो भोजपुरी प्रतिनिधि मंडल मोदी सरकार से भेंट करे वाला बा. कहलन कि भोजपुरी क्षेत्र (ए बी सी डी) आरा, बलिया, छपरा, देवरिया के राजधानी कहाए वाला बनारस देश के नरेन्द्र मोदी जइसन बरियार प्रधानमंत्री दिहले बा जेकरा से भोजपुरी समाज आ भोजपुरी सिनेमा के ढेरहन उमेद बा.
अशोक चौबे सभे के अगिला 3 दिसंबर के आगरा में होखे जा रहल विश्व भोजपुरी सम्मलेन में नेवतले आ कहलन कि ओहिजा आ के अपना फिलिम के प्रमोशन करी सभे. एह फिलिम से अपना फिल्मी केरियर के शुरुआत करत मिस्टर ग्लैमर ऑफ बिहार रह चुक; आदित्य मोहन से खास उम्मीद जतावत अशोक चौबे कहलन कि ई नीमन बाति बा कि अब भोजपुरी सिनेमा में गायकन का साथ ही माडलिंग आ थियेटरो का दुनिया से अभिनेता आवे लागल बाड़न.
(रामचंद्र यादव)


text:
Home Tags गंगा के लाल काशी विश्वनाथ
Tag: गंगा के लाल काशी विश्वनाथ
गंगा के लाल काशी विश्वनाथ की शूटिंग कम्पलीट
नील कमल प्रोडक्शन के बैनर तले बनी भोजपुरी फिल्म "गंगा के लाल काशी विश्वनाथ" की शूटिंग पूरी हो गई है। इस फिल्म के निर्माता...
भोजपुरी फ़िल्म गंगा के लाल काशी विश्वनाथ की शूटिंग 16 जनवरी...
नीलकमल प्रोडक्शन के बैनर तले बन रही किरन भोई और सचिन भोई की प्रस्तुति नवोदित कलाकार रौशन कुमार की भोजपुरी फ़िल्म "गंगा के लाल...
भोजपुरी फिल्म गंगा के लाल काशी विश्वनाथ
भोजपुरी फिल्म "गंगा के लाल काशी विश्वनाथ" की शूटिंग इन दिनों जोर शोर से चल रही है। निर्माता : आर.एस.झा, निर्देशक तेजेश अखौरी कथा -...
भोजपुरी फिल्म गंगा के लाल काशी विश्वनाथ का मुहूर्त
नील कमल प्रोडक्शन के बैनर तले बन रही भोजपुरी फिल्म "गंगा के लाल काशी विश्वनाथ" का मुहूर्त पिछले दिनों मुम्बई के कमाल अमरोही स्टूडियो...


text:
हमार भोजपुरी !!
बड़का बाबा बडकी ईया (आजी )
छोटका बाबा छोटकी ईया (आजी)
माई, बाबूजी, काका, चाचा -चाची, बडकी माई ,
बाबू , बबुआ, बचवा, बुचिया, दिदिया
बहिनी, नेह छोह से भरल भौजी बड़का भाई !!
फुआ- फूफा, पाहुन – सार
मामा- मामी बड़ा नेह से ननिया कहाले नानी
ननदी- भौजी सभ मिली के काटे ली जा चानी
एजी सुनतानी से शुरू होला भोरे भोरे के कहानी !!
एहिजा बहिनी बुचिया बेटी निहन होले छोटकी साली
बडकी साली भी दिदिये कहाली
दूल्हा- दुल्हिन के बतिये जी न्यारा बा
एही से त बनल एह श्रृष्टि के धारा बा !!
भोजपुरी जइसे चनरमा के शीतलता से भीजल चादर
नेह-छोह-सम्मान से एहमे भरल बाटे गागर
छोट बड सभे के मिलेला दउरा भरी के आदर !!
कहेला राजीव भोजपुरिया – हमार भोजपुरी
मिश्री से मीठ जईसन निर्मल गंगा माई
एक दीने भोजपुरी के संसार बिगुल बजाई !!
जय भोजपुरी जिहिं जा भोजपुरी बहिनी भाई !
हमार भोजपुरी
हमार भोजपुरी !!


text:
– डाॅ. अशोक द्विवेदी
गंगा, सरजू, सोन का पाट में फइलल खेतिहर-संस्कृति दरसल “परिवार” का नेइं पर बनल गृहस्थ संस्कृति हऽ. परिवार बना के रहे खातिर पुरुष स्त्री क गँठजोरा क के बिवाह संस्कार से बान्हल आ मर्यादित कइला का पाछा सृष्टिकारी कर्म के गति देबे क भावना रहे. घर के कल्पना बे घरनी संभवो ना रहे. एही से जेकर बियाह ना होय भा जे अकेल रहे ओके बाँड़ (वांण) आ बंड कहल जाव. सिरजन आ मानवी विकास खातिर पोथी पुराण आ रामायण-महाभारत जुग के लोकजीवन में एह परिवार-संस्कृति का दिसाईं आस्था आ विश्वासे लउकेला. हमन का भोजपुरी क्षेत्र में अब तऽ कृषि-संस्कृति क मय पाया धीरे धीरे थसके-भिहिलाए लागल बा. नया जुग के नया बयार आ मशीनी प्रभाव संवेदना आ आस्था प टिकल तंत्रे के ढाहे में लागल बा. खेत जोते, बिदहे, दँवरी करे, रहट-मोट वाला सिंचाई करे भा तेल आ रस निकाले खातिर पेराई करे वाला बैलन के जगहा टेक्टर, थ्रेसर, क्राशर ले लिहले सऽ. साँच पूछीं त ऊ बैल त हमन के संग साथ देबे आ गाड़ी घींचे वाला हमन के भाई रहले स. ऊ महादेव के नन्दी गृहस्थ जीवन क धुरी बन के परिवार क गाड़ी घींचे खातिर बैल बन के सँगे रहसु. महादेव हमन का धारना आ विश्वास में भोला आ औढरदानी रहलन बाकि ऊ अपना परिवार का कारने लोकदेव बनलन.
गनेश आ गउरी शुभ, शान्ति आ सुख समृद्धि क वाहक बन के हमन का गृहस्थ-लोक में समाइल रहे. एही से नन्दियो महराज बैल रूप में हमन क सहायक आ संरक्षक बन गइलन. उनहीं का चलते उनकर गऊ माता गृहस्थ क माता हो गइली. लड़िकन के अपना दूध से युवा बनावसु त बृद्धन के पोसन क के अरदुवाइ बनवले राखसु. पहिले बैल गृहस्थ का पुरुषारथ, शक्ति आ सामरथ क पहिचान रहले सऽ आ गाय ओकरा धन में गिनल जासु. गऊ रूप में ऊ धरती का ऊपर दूसर माता रहली. एहीसे उनकर गोबर होखे भा मूत; कुल्हि पवित्र मनात रहे. एतना पवित्र कि बरिजल जगहो प उनकर गोबर मूत छिरिक के पवित्र क लियाव; घर दुआर त लिपइबे पोतइबे करे; गृहस्थ का हर पहिल क्रिया आ अनुष्ठान में गाइ क गोबरे कामे आवे आ सुखाइयो गइला पर पवित्र ईंधन बने खातिर गोइंठा आ चिपरी बन जाय.
खेत से फसल कटाइ के खरिहाना आवे ओकरा पहिलहीं गोबर से धरती लिपाव. दँवरी हो गइला प अन्न का राशि पर इहे गोबर “बढ़ावन” बन के रखाव. बढ़ावन राखे का बेरा ना कवनो पंडित के ना पोथिये पतरा क जरूरत पड़े. “बढ़ावन” (वृद्धिकर्ता) खाली एगो टोटका ना रहले, सरधा बिश्वास से बनल बिघिनहर्त्ता गनेसजी रहले. महादेव पारबती पुत्र गनेसजी “बढ़ावन” बनके जहाँ बइठि जायँ; बिघिन बाधा आ उपदरो के का मजाल जे गृहस्थ का उपराजन के कवनो क्षति पहुँचे ? लरिकाईं में आ फेर बड़ो भइला पर हमहन के ना बुझाव. दरसल लोक व्यवहार आ ओकरा आचार बिचार क रहस्य समुझले पर बुझाला.
गोबर क गनस आ गोबरे क गउरी अच्छत-जल दूबि चढ़ते मूर्तिमान हो जाला लोग. लोक विश्वास के ई दृढ़ता आजु ले काहें बनल बा ? कारन बा कि गृहस्थ लोक के अधिष्ठात्री गौरी ‘परिवार’ का पालन खातिर अनपुरना (अन्नपूर्णा) बन गइली आ पहरा देबे खातिर गणेश जी बढ़ावन बन गइले. कृषि समाज आ खेतिहर संस्कृति उनके अनपुरना माई मनलस त बनवासी आ आश्रमन के रिसि-मुनी लोग उनके शाक पात फल फूल कंद मूल तरकारी क देवी “शाकम्भरी” मान के सरधा देखवलस. हमनी किहाँ चइत का नवरात में मइया हमहन का गृहस्थी के कुशल क्षेम जाने आ मंगल करे आवेली. लोक उनकर अगवानी धधाइ के करेला. कुवार का नवरात में इनका पूजन के अउरियो निहितार्थ बा. अनपुरना रूप हरियर साड़ी वाला उनकर गृहस्थ रूप ह. लाल साड़ी में उनकर पूजा दुर्गा रूप में होला. गौरी पारबती रूप गृहिणी वाला पारिवारिक रूप हऽ. केश बिखेरले करिया कलूठ, जीभि कढ़ले उनकर काली रूप प्रकृति रूप हऽ; जवन अनेत आ अत्याचार से क्रुद्ध दंड देबे में ना हिचकिचाय. लोक उनका प्रकृति रूप का निरंकुश आ क्रोधी सभावो क ओइसहीं मनलस जइसे उनका गृहस्थ गौरा पारबती वाला रूप के मनलस. गउरा महादेव गृहस्थ संस्कृति क आदर्श जोड़ी मानल गइलन. अड़भंगी शिव के शमशान से गृहस्थ जीवन में ले आवे वाली इहे गौरा करिया प्रकृति रूप छोड़ के गोर सुन्दर घरनी बन गइली. उनका बिना जइसे कैलाश सून रहे ओइसहीं काशी. ‘बे घरनी घर भूत क डेरा’ वाला कहाउत बुझला एही से बनल.
खेतिहर संस्कृति के आदिदेव महादेव आ गृहस्थ संस्कृति क आदिदेवी गउरा भलही़ शास्त्र आ पोथी पुराण मे़ं ‘पुरुष’ आ’प्रकृति’ भा शिव आ शक्ति रहे लोग बाकि लोक उनके अपने ढंग से अपना गृहस्थी आ पारिवारिक जीवन में अपनवलस. दूनों का संयोग आ मिलन के अपना गिरहस्ती क अधार मनलस.


text:
भोजपुरी अदाकारा स्मृति सिन्हा एह घरी बिग मैजिक टीवी के रियलिटी शो ‘बिग मेमसाब’ के एंकरिंग करत बाड़ी. शो में स्मृति के हाजिर जवाबी आ अदा खास क के महिला आ युवा वर्ग के बहुते पसंद आवत बा.
‘बिग मेमसाब’ के धूम सगरी बिहार-झारखंड आ यूपी में देखे के मिलत बा. शो में स्मृति के लोकप्रियता के आलम ई बा कि चैनल स्मृति के एह शो के अगिलो सीजन ला अनुबंधित क लिहले बावे.
एह बीच स्मृति अपना फिलिम ‘तू महलों की रानी मैं गलियों का राजा’ के शूटिंगो करत बाड़ी. छोटका परदा पर औरतन के बिग मेमसाब बनावे वाली स्मृति अपने कब मेमसाब बनीहें ई पूछला पर चुप्पी साध लेत बाड़ी.
बहरहाल स्मृति अपना शो के सफलता से गदगद बाड़ी. एह शो के निर्माता अभय सिन्हा हउवन.
(प्रशांत-निशांत)


text:
Home Tags अनिरूद्ध
Tag: अनिरूद्ध
अन्न घुनाइल खाँखरा, फटक उड़ावे सूप
अन्न घुनाइल खाँखरा, फटक उड़ावे सूप। अवगुन कौड़ा तब मिटे, बनीं सूप अनुरूप।। सोना-सोना जे रटे, निनिआ भइल हराम। मेहनत मोती जे लुटे, सुख से करे अराम।। सदा...
देस हमार
पहिल जोति फूटे पूरुब से, भइल जगत उजियार बजे भैरवी किरन बेनु पंछी के बजे सितार माथ चढ़ावे किरन बेनु पंछी के बजे सितार माथ चढ़ावे चरन...
नाव खुले माँझी रे
पंछी चहके डेरात, कुनमुनात र्छवरा बा, फुलवा महके डेरात, गुनगुनात भँवरा बा, कुलबुलात भोर लुका, कुहरा के पहरा बा, कुहा खुल माँझी रे, नाव खुल होसियार, धार, लहर,...


text:
आनंद मीडिया इन्टरटेनमेंट के बैनर तले बनल भोजपुरी फिलिम ’मेरे साजन तेरे कारण’ के पहिला झलक पिछला दिने जारी कर दिहल गइल. प्रेम त्याग पर बनल एह फिलिम के निर्देशक हउवें राजीव राय. फिलिम के पूरा शूटिंग उत्तर प्रदेश के गोंडा आ फैजाबाद जिला में भइल बा. एहमें कुल आठ गो गाना बा आ आठो सुने में मीठ आ मनोरंजन से भरपूर बाड़ी सँ.
निर्देशक राजीव राय, संगीत के.रत्नेश, छायाकंन पवन गुप्ता, फाईट सिंह इज किंग, नृत्य केदार सुब्बा, आ एडीटर विनोद हउवें.
मुख्य कलाकारन में अपूर्वा, रवि राज, अवधेश मिश्रा, मनोज टाइगर, गोपाल राय, पूनम सिंह, अनूप अरोरा, अनामीका पाण्डेय, देव सिंह, अनुराग, महेश, लाखन अउर अनूप शामिल बाड़ें.
(संजय भूषण पटियाला)